Seorang Doktor Akhirnya Temui Punca Pemergian Salahuddin Al-Ayyubi

“Walaupun seisi dunia
melutut di tapak kakimu
Tetapi kau pergi
Tanpa sisanya untuk diwarisi…”

Sesiapa saja yang mendengar bait lagu Salahuddin al-Ayyubi oleh kumpulan Mestica ini pasti mengerti impak pemergiannya pada Mac 1193. Sudahlah pergi ke hadrat Ilahi tanpa satu sen pun untuk menampung kos pemakaman. Tetapi rupanya ia sudah disedekahkan kepada golongan fakir dan miskin, tanda cinta dan tanggungjawabnya kepada rakyat. (Baha al-Din, 2018) Tetapi sebab sebenar kemangkatan Salahuddin masih menjadi misteri sehingga hari ini.

Untuk pengetahuan para pembaca, punca kemangkatan baginda dianalisis dengan teliti oleh para pengamal perubatan ketika itu. Berikut anekdot doktor yang meneliti keadaan ma.ya.t baginda:

“Pesakit dilihat semakin pulih sehinggalah beliau mangkat pada usia 58/59 tahun. Pesakit merasakan dirinya semakin berusia, mengadu hilang selera makan, lemah badan, merasa lesu dan masalah ketakcernaan. Walaupun cuaca lembap dan sejuk, pesakit tidak memakai tunik kulit semasa di khalayak ramai dan seperti orang yang baru sedar dari mimpi.

Pada waktu petang, kelesuannya semakin bertambah dengan pesakit menderita demam panas akibat keadaan hempedunya yang kurang elok. Pada hari berikutnya, demam pesakit bertambah buruk. Tetapi apabila demamnya semakin berkurangan (tidak diketahui bagaimana ia dapat dilakukan), pesakit kelihatan semakin pulih dan kelihatan seronok berbual dengan orang yang dikenalinya.

Bagaimanapun, dari situ, keadaan beliau menjadi semakin buruk. Pesakit mengalami sakit kepala yang teruk dan orang yang bersama dengannya mula bimbangkan tentang nyawanya itu.”

Ini merupakan contoh diagnosis tabib yang merawat Salahuddin pada hari-hari terakhir kehidupan baginda. Melihat kepada diagnosis tersebut, keadaan baginda tidak menunjukkan sebarang pemulihan walaupun selepas dirawat dengan kaedah enema. Enema merupakan kaedah perubatan biasa yang digunakan para tabib pada abad ke-12.

Justeru, bagi para pengamal perubatan, ia langsung tidak menjelaskan punca sebenar kemangkatan Salahuddin. Tetapi bagi Profesor Dr Stephen Gluckman dari Sekolah Perubatan Perelman, Universiti Pennsylvania, beliau merasakan hanya ada satu penjelasan yang boleh menerangkan sebab kemangkatan baginda. Profesor Gluckman bukan sekadar meneliti diagnosis pengamal perubatan ketika itu, malah turut meneliti latar belakang dan gaya hidup Salahuddin sendiri.

Salahuddin atau Saladin dalam kalangan orang Barat merupakan pengasas Dinasti Ayubiyyah dan dilahirkan di Tikrit, Iraq pada 1137 Masihi. Selepas berjaya mengakhiri pemerintahan Fatimiyyah, kerajaan Ayubiyyah pimpinannya menguasai Syria, Iraq, Mesir dan Yaman semasa baginda berusia akhir 30-an.

Tetapi detik paling terkenal bagi pahlawan berdarah Kurdis ini ialah Pe.ra.ng Salib sendiri. Salahuddin berjaya menyingkirkan ten.te.ra Salib daripada menguasai Baitulmaqdis pada tahun 1187 melalui pelbagai kemenangan termasuk di Hattin pada Julai tahun sama. Kejayaan ini mendorong kepada perlancaran kempen Pe.ra.ng Salib Ketiga (1189-1192) yang diketuai Raja Richard I atau Richard the Lionheart dari England.

Selain dikenali sebagai seorang jeneral yang hebat, Salahuddin turut dikenali sebagai seorang yang pemurah dan terhormat terutama dalam kalangan musuh. Selepas berjaya menundukkan angkatan Salib di Hattin, baginda tidak mengenakan hukuman ma.ti ke Guy de Lusignan. Alasan baginda mudah, seorang raja tidak patut membu.n.uh seorang raja yang lain (Newby, 2001)

Profesor Gluckman tidak dapat menentukan punca sebenar kemangkatan Salahuddin. Tetapi beliau boleh menolak beberapa punca kemangkatan yang dikemukakan oleh pengamal-pengamal perubatan termasuk pakar perubatan moden. Pertama, wabak atau cacar ditolak kerana kebiasaannya, penyakit ini membu.n.uh pesakit dalam jangka masa singkat.

Kedua, jika ada mengemukakan tuberkulosis atau TB, ia turut ditolak kerana langsung tidak disebut dalam rekod diagnosis tabib Salahuddin. Profesor Gluckman turut menolak demam malaria sebagai punca kemangkatan baginda. Tambahnya, sekiranya benar Salahuddin menderita akibat demam berkenaan, seram sejuk sudah pasti direkodkan oleh tabib baginda tetapi itu tidak berlaku.

Satu-satunya penyakit yang dilihat hampir dengan diagnosis tabib baginda ialah tifoid. Profesor Gluckman melihat hampir semua simptom tifoid dialami Salahuddin termasuk sakit kepala, demam panas dan hilang selera makan. Menurut laporan Pusat Kawalan dan Pencegahan Penyakit (CDC), lebih 21 juta individu di seluruh dunia dijangkiti penyakit berkenaan setiap tahun.

Hari ini, pesakit tifoid diberi ubat antibiotik sebagai kaedah rawatan penyakit tersebut. Tetapi pada abad ke-12, rawatan sebegitu tidak wujud sekaligus menyaksikan mana-mana pesakit yang menderita penyakit berkenaan ketika itu meninggal dunia. Dan ini turut terpakai kepada kemangkatan Salahuddin sendiri.

Semasa membentangkan laporan penyelidikannya dalam Persidangan Klinikpatologikal Bersejarah Tahunan Ke-25 di Sekolah Perubatan Universiti Maryland pada 2018, Profesor Gluckman turut membangkitkan kebimbangannya tentang keupayaan bakteria tifoid menolak antibiotik. Beliau menambah perkara ini harus diberi perhatian bagi membolehkan lebih banyak ubat yang efektif dapat dihasilkan untuk mengubati penyakit tersebut.

Laporan diagnosis penyakit Salahuddin bukan sesuatu yang asing dalam persidangan berkenaan. Selain baginda, antara figura lain yang dianalisis keadaan kesihatan mereka dalam persidangan tahunan itu sebelum ini ialah ialah Vladimir Lenin, Eleanor Roosevelt, Abraham Lincoln dan Sir Charles Darwin.

RUJUKAN

Baha al-Din. (2018). The Life Saladin. Franklin Classics Trade Press.

Newby, P.H. (2001). Saladin in His Time.

Geggel, L. (2018). This Is What DITAPISKAN Medieval Sultan Who Conquered Jerusalem During the Crusades. LiveScience.


Haiwan-Haiwan Yang Menjadi Zombie

Zombie yang macam
dekat filem tu ada ke? Kalau jenis ganas tu taklah, tapi memang ada

Contoh macam
cacing ni. Dia kawal otak perumah untuk mati dalam air, lepas tu dia keluar
dari badan perumah macam filem ‘Alien’.

Ini adalah senarai
contoh zombie semula jadi.

Sebelum kita
bermula, aku nak takrifkan sedikit la pasal terma ‘zombie’. Zombie dalam
untaian ni bukan jenis yang makan otak makan daging tu, tapi lebih kepada kawal
minda perumah.

Adakalanya, perumah
yang jadi zombie tu bukan target sebenar parasit tu pun. Cuma pengantara
sahaja. Pengantara tu jadi zombie sebab nak bagi dia kena makan dengan
pemangsanya. Pemangsa tu target sebenar parasit dan pemangsa tak jadi zombie.

Bila dah kena
kawal minda, dia sama ada perumah tu dah mati otak atau masih sedar tapi tiada
kawalan. Kesemua parasite zombie untaian ni jenis macam ni. Jadi, mari kita
tengok contoh zombie-zombie tersebut.

HORSEHAIR WORM

Kita mula dengan
contoh pertama dulu. Cacing ni pada mulanya bertelur dalam air. Selepas itu, larvanya
akan dimakan larva serangga dalam air macam jejentik. Bila jejentik ni keluar
daripada air nak jadi nyamuk, belalang atau cengkerik akan memakannya.

Melalui
cengkerik/belalang ni la dia membesar sampai jadi panjang. Cacing ni hidup di
kawasan berair, tapi serangga-serangga ni tak hidup di kawasan macam tu. Jadi,
cacing ni akan ubah fungsi saraf tunjang mereka untuk pergi lemaskan diri dalam
air.

Saintis masih tak
faham mekanisme perubahan ni, tapi hasil kajian menunjukkan cacing tu ubah otak
serangga jadi sensitif dengan cahaya. Memandangkan air pantulkan cahaya,
serangga ni akan pergi ke air dan lemaskan diri dalam tu.

Hasilnya ialah
‘Alien’ horsehair worm. Serangga tu otaknya masih sedar, tapi tak boleh buat
apa sebab kena kawal.

Aku malas nak masukkan
gambar lebih sebab geli.

PARASIT SEMUT

Mereka ni bila aku
baca journal sains kesian pulak sebab dia banyak jadi mangsa parasit zombie.
Dalam kebanyakan kes, mereka ni pengantara sahaja.

-Cordyceps

Lepas spora kulat
ni masuk dalam badan semut, kulat ni akan rembeskan bahan kimia untuk ganggu
deria navigasi semut. Pada masa yang sama, filament kulat ni akan makan organ
semut untuk membesar. Yang organ penting dia tak sentuh la. Kalau semut tu mati
awal pun tak boleh jugak.

Lama-kelamaan,
semut ni akan ‘off track’ dari laluan asal dia ke sarang. Dia akan
merayau-rayau ke kawasan lembap yang sesuai untuk pertumbuhan kulat tu. Waktu
ni semut tu dah mati otak. Dia akan terbiar melekat pada daun yang sesuai dalam
keadaan menggigit daun dan lepas 24 jam, ‘Alien’ kulat ni muncul.

Menariknya pasal
kulat ni, dia ada spesis semut kegemaran dia. Maknanya, kalau semut tu tak
sesuai, kesan dia jadi tak kuat.

Ada kumpulan
saintis buat kajian dengan asingkan otak semut dari spesis lain lain dan
jangkitkan dengan spora kulat tu. Hasilnya, otak semut spesis kegemaran kulat
akan ada banyak rembesan kimia dari kulat tu.

Disebabkan
mekanisme unik kulat ni, jadi tak hairanlah konsep ni diaplikasikan dalam game
zombie. Cuba teka game apa yang guna?

Untuk kes parasit
semut yang lain, kita ada kes cacing pipih hati, ‘Lancet liver fluke’. Konsep
dia lebih kurang macam cordyceps tu, cuma panjang sedikit perjalanannya. Target
cacing ni ialah hati dan perut haiwan ternakan.

Pada mulanya,
telur cacing ni akan dikumuhkan oleh haiwan ternakan melalui tahi. Kemudian,
siput darat yang memakan tahi tu akan terjangkit dengan telur ni. Selepas
menetas, larva cacing ni akan dikumuhkan siput melalui lendirnya.

Semut yang nak
sumber air/kelembapan akan minum lendir ni. Tak lama selepas itu, larva ni akan
tersebar ke seluruh badan semut dan salah satu daripadanya akan pergi ke otak
semut. Melalui inilah semut tu akan dikawal menjadi zombie. Larva tersebut akan
merembeskan bahan kimia untuk ganggu fungsi otak semut.

Sekali lagi, semut
yang terjangkit tu akan merayau rayau keluar daripada sarang, pergi ke bahagian
bilah atas rumput, dan lepas situ sampai kena makan lembu. Maka, kitaran cacing
pun bermula kembali di perut/hati haiwan ternakan.

CACING PIPIH SIPUT

Dia kalau pasal
parasit memang wajib jadi cacing ke apa ni? Mekansime pun lebih kurang je macam
semut tu. Ok, kalau korang pernah nampak siput mata lawa macam ni, jangan
korang ambik buat makan. Tu cacing tu dekat mata.

Mata siput tu jadi
macam tu sebab nak bagi mata siput tu nampak macam ulat beluncas. Hasilnya,
burung akan sambar siput ni buat lauk makan. Macam semut tadi, kelakuan siput
ni pun macam dikawal jadi zombie. Mereka akan letakkan diri mereka pada kawasan
yang sangat senang dilihat burung dan pemangsa.

Selepas kena
makan, cacing pipih tu akan membesar, membiak dan telurnya dikumuh melalui tahi
burung.

LARVA PENYENGAT

Akhirnya, parasit
yang bukan cacing! Dalam kes ni, zombie tu ialah lipas. Berbanding zombie lain,
yang ni baru ala ‘Alien’ betul. Kita ada facehugger (penyengat), perumah
(lipas) dan alien (penyengat). Cuma tu la, yang ni lagi seksa kalau kena.

Mula mula, penyengat ni akan lumpuhkan lipas tu melalui penyengatnya. Kemudian, dia akan sengat sekali lagi terus ke otak lipas dengan… macam biasa la, eliksir zombie.

Selepas tu, lipas
ni akan dibawa ke sarang penyengat dan bertelur pada abdomen lipas tu. Walaupun
lipas ni dia kali ganda lagi besar dan kuat berbanding penyengat, dia takkan
cuba larikan diri. Dia akan kekal di situ sambil dimakan larva penyengat.
Selepas cukup waktu, keluar la ‘alien’ tu.

Dia pasal sengatan
penyengat ni pun seram jugak. Ada sekumpulan saintis ada buat kajian pasal
benda ni. Mereka letakkan sekali lipas dan penyengat ni pada bekas yang sama.
Cumanya, lipas yang digunakan tu bahagian otaknya yang penyengat suka tu dah
dibuang.

Apa yang jadi
ialah penyengat tu ambil masa yang lama untuk cucuk bias zombie tu. Benda yang
boleh dibuat dalam bawah seminit, ambil masa 10 ke 15 minit. Dalam kata lain,
penyengat tu memang pentingkan ketepatan dalam men-zombie-kan lipas.

Walaupun bisa tu
masih tak diketahui kompsisinya, tapi saintis berpendapat ia mungkin mengganggu
biokimia otak lipas bernama octopamine. Biokimia ni yang buat lipas kekal sedar
dan bergerak. Bila saintis tu cucuk octopamine ni pada lipas zombie, dia hidup
balik.

PROTOZOA: TOXOPLASMA GONDII

Aku rasa, ni
contoh zombie paling terkenal. Aku tak ingat dalam sebulan dua bulan lepas,
rasanya ada tweet viral pasal kucing takut tikus tu kan? Ada sebab kucing tu takut.
Tikus tu zombie.

Selepas kena
jangkit dengan protozoa ni, otak tikus tu akan naik lepuh dan nanah untuk
naikkan penghasilan enzim dopamine. Dalam bahasa Jawa, dopamine ni ialah
biokimia otak yang berfungsi untuk relakskan otak. Pernah tak bila korang
stress korang macam ada rasa nak tidur? Haa sebab dopamine la. Ubat anti murung
pun banyak main dopamine ni je la.

Jadi, apa yang
akan jadi bila dopamine terlampau banyak? Kita akan jadi sangat tenang. Kalau
ikut takrifan tikus, dia daripada takut dengan kucing akan jadi manja dengan
kucing.

Sebelum ni, tikus
akan elakkan diri daripada kawasan yang ada kencing kucing. Tu kawasan yang dah
ditanda kucing. Tikus yang jadi zombie akan jadi gian dengan bau kencing kucing
dan pergi cari kucing tu. Selepas tu kalau kucing tu bodoh, dia makan la tikus
tu.

Dia yang menakutkan pasal protozoa ni ialah, 30-60% daripada manusia seluruh dunia ada parasit ni dan ada kes kelakuan manusia pun berubah jadi gian dengan kencing kucing. Ramai juga pengkaji cakap mustahil tapi bila ada saintis buat kajian ni pada cimpanzi, memang ada kelakuan haiwan tu berubah jadi gian dengan kencing kucing. Dia yang lebih menakutkan ialah penyakit skizofrenia tu berkemungkinan ada kaitan dengan parasit ni. Kebanyakan pesakit skizo ada parasite ni dalam badan mereka. Hal ni masih dalam kajian dan aku pun tak beberapa pasti kesan signifikan dia walaupun aku pelajar biologi dan pesakit mental. Mungkin boleh tanya @aimanpsikologis kot.

Dari hasil ni,
saintis berpendapat bahawa dulu kita ni zombie pengantara untuk kucing besar
macam harimau bintang. Tapi selepas kita beribu tahun jadi pemangsa apeks,
protozoa tu dah devolve untuk tak zombie-kan manusia. Cimpanzi tu masih lagi
makanan harimau bintang, sebab tu kesan dia masih kekal ada.

Sekiranya ada
zombie versi manusia, rasanya yang paling sesuai ialah prion (lembu gila). Ni
panjang nak sangat kalau nak cerita, mungkin lepas ini kalau rajin ada lah
artikelnya. Kalau nak zombie lari laju macam siri Left 4 Dead dan World War Z,
guna virus rabies (anjing gila).

RUJUKAN:

Afonso C., Paixão
V. B., Klaus A., Lunghi M., Piro F., Emiliani C., et al. (2017). Toxoplasma-induced
changes in host risk behaviour are independent of parasite-derived AaaH2
tyrosine hydroxylase. Sci. Rep. 7:13822. 10.1038/s41598-017-13229-y

Evans HC, Elliot
SL, Hughes DP (March 2011). “Hidden Diversity Behind the Zombie-Ant Fungus
Ophiocordyceps unilateralis: Four New Species Described from Carpenter Ants in
Minas Gerais, Brazil”. PLoS ONE. 6 (3): e17024. Bibcode:2011PLoSO…617024E.
doi:10.1371/journal.pone.0017024. PMC 3047535. PMID 21399679.

Mongkolsamrit S,
Kobmoo N, Tasanathai K, Khonsanit A, Noisripoom W, Srikitikulchai P, Somnuk R,
Luangsa-ard JJ (2012). “Life cycle, host range and temporal variation of
Ophiocordyceps unilateralis/Hirsutella formicarum on Formicine
ants”. Journal of Invertebrate Pathology. 111 (3):
217–24. doi:10.1016/j.jip.2012.08.007. PMID 22959811.

Poinar Jr., G
(January 2008). “Global diversity of hairworms (Nematomorpha: Gordiaceae)
in freshwater”. Hydrobiologia. 595 (1): 79–83.
doi:10.1007/s10750-007-9112-3.

R. Gal and F.
Libersat. “A wasp manipulates neuronal activity in the sub-esophageal ganglion
to decrease the drive for walking in its cockroach prey”. PLOS One. Vol.
5, April 7, 2010. doi: 10.1371/journal.pone.0010019.


Kota Purba Nenek Moyang Mongghol – Xiongnu Ditemui

Di sebuah wilayah terpencil yang terletak di Monggolia, sepasukan arkeologi menemukan kota nomad yang telah lama hilang, di mana kota ini dahulunya pernah berfungsi sebagai ibu kota empayar yang cukup signifikan dalam sejarah China, iaitulah ‘Kota Naga’ bagi Empayar Xiongnu.

Pada tahun 2017, pasukan ahli arkeologi dari Univesiti Negeri Ulaanbaatar melakukan sejumlah penemuan di daerah Ulztiit yang terletak di Arkhangai, wilayah tengah Monggolia. Lokasi tepat bagi kerja-kerja penggalian tersebut adalah berhampiran tebing Sungai Orkhon. Walaupun menyedari signifikasi penemuan-penemuan tersebut, usaha penggalian terpaksa ditangguhkan lantaran kekurangan dana.

Hanya pada tahun ini barulah mereka berpeluang kembali semula ke tapak berkenaan dan menyambung kerja-kerja ekskavasi. Penemuan penting ini terlebih dahulu dirahsiakan dari pengetahuan umum dan hanya pada hari kebelakangan barulah ia disiarkan oleh media Monggolia.

‘KOTA NAGA’

Banyak artifak yang ditemui semasa kerja-kerja penggalian dilakukan, dan antara yang dianggap paling signifikan adalah serpihan bumbung berukir yang tertulis padanya ‘Anak Tuhan Chanyu’. Gelaran ‘Anak Tuhan’ berasal-usul dari budaya China dan akar pengamalannya boleh dijejak pada Dinasti Zhou. Gelaran ini digunakan bagi mengisytiharkan bahawa pemerintah memegang Mandat Tuhan sekaligus ia secara efektif mengabsahkan pemerintahannya.

Gelaran Chanyu pula merupakan gelaran yang disandang oleh pemerintah Empayar Xiongnu. Oleh kerana itu, menurut Sputnik News, Tumur-Ochi Iderkhangai, ketua pasukan arkeologi yang mengusahakan penggalian ini dipetik berkata, “Ini merupakan kali pertama artifak yang mengandungi tulisan sedemikian berjaya ditemui.”

Serpihan bumbung yang mengandungi inskripsi ‘Chanyu’ ini secara langsung menjadi bukti kuat bahawa tapak berkenaan mempunyai hubungan dengan Empayar Xiongnu. Xiongnu merupakan sebuah konfederasi nomad yang membentuk sebuah empayar besar di Asia Tengah sekitar tahun 300SM hingga 100M.

Konfederasi ini banyak terlibat dalam pep3rangan dengan dinasti-dinasti China, di mana mereka lazimnya ditewaskan dan dipaksa membayar ufti. Sebagaimana yang dinukilkan oleh Heritage Daily:

“Hubungan Xiongnu dengan dinasti-dinasti China di tenggara berlangsung rumit, di mana konflik di antara mereka sentiasa berlaku berulang kali. Masing-masing bersilih ganti membayar ufti, memeterai hubungan perdagangan dan mengadakan perkahwinan politik.”

XIONGNU MERUPAKAN LELUHUR HUN

Selepas mengalami kekalahan di tangan Dinasti Han dalam Pertempuran Mobei (119SM), Xiongnu terus melemah dan kemuncaknya, berpecah menjadi Xiongnu utara dan Xiongnu selatan. Walau bagaimanapun, mereka masih berupaya untuk mengekalkan kuasa dan setelah kejatuhan Han, mereka mula menghuni China. Pada kurun ke-4 Masihi di mana berlangsungnya era Enam Belas Kerajaan, Xiongnu turut menubuhkan sejumlah negara seperti Han Zhao.

Diikutkan, latar belakang Xiongnu sebenarnya agak misteri dan asal-usul mereka juga tidak diketahui. Sebilangan pihak mengandaikan bahawa mereka merupakan leluhur Hun. Menurut Sputnik News, “Pelbagai hipotesis dikemukan di mana Xiongnu diandaikan sebagai penutur bahasa Irani, Monggol, Turki, Urali, ataupun Yeniseia.” Salah satu misteri terbesar yang menyelubungi Xiongnu adalah lokasi ibu kota mereka, Luut atau Luncheng yang kadangkala turut dikenali sebagai ‘Kota Naga’.

Lokasinya telah hilang selama hampir 2000 tahun namun kini para penyelidik yakin bahawa mereka telah menemukan Kota Naga yang telah lama hilang. Iderkhangai dipetik oleh Aventuras na historia berkata, “Hasil daripada penyelidikan selama lebih sedekad tentang pusat politik Empayar Xiongnu, saya gembira kami menemukan dan mengekskavasi ibu kota empayar, Kota Naga atau Kota Luncheng’.

Pasukan arkeologi dari Universiti Negeri Ulaanbaatar meyakini bahawa mereka akhirnya telah menyelesaikan misteri lokasi kota nomad itu. Ukiran yang ditemukan di tapak ini ‘adalah bukti pertama yang ditemui dalam kawasan itu yang mengisyaratkan bahawa tapak itu adalah Kota Naga Luncheng’, Tumur-Ochir Iderkhangai memberitahu AKI Press. Serpihan dengan inskripsi Chanyu ini mengisyaratkan bahawa tapak berhampiran Sungai Orkhan adalah ibu kota nomad.

MISTERI DIRUNGKAI

Iderkhangai memaklumkan kepada Heritage Daily bahawa “menurut sumber-sumber purba, kota itu dipercayai terletak di kawasan Pergunungan Khangai, Monggolia.” Rujukan ini sepadan dengan lokasi penemuan yang dilakukan oleh pakar Monggolia itu.

Pada zaman dahulu, kota berkenaan dikelilingi oleh tembok berkembar dan mempunyai sebuah empangan yang besar. Penyelidikan yang lebih lanjut dijangka akan dijalankan di tapak berkenaan dan hasil penyelidikan ini diharapkan dapat membantu ilmuwan meraih gambaran yang lebih jelas tentang Kota Naga dan Empayar Xiongnu.

TERJEMAHAN:

Ed Whelan. (21 Julai 2020). Lost-lost Nomad City of the Xiongnu Empire Found in Mongolia. Ancient Origins.


Fu-Go: Belon Yang Digunakan Jepun Ketika WWII

Apabila Jepun meny3r4ng Pearl Harbor pada akhir tahun 1941, ia menjadi pencetus kepada keputusan Franklin Delano Roosevelt membawa Amerika Syarikat ke kancah Perang Dunia Kedua (WWII). WWII turut menjadi saksi kepada taktik p3r4ng Jepun paling pelik dan terdesak pada tahun-tahun akhir pep3r4ngan iaitu menerbangkan belon udara yang dipasang dengan b0m menyeberangi Lautan Pasifik dengan tujuan mengeb0m Amerika Syarikat.

Jika anda rasa ini pelik, anda hanya perlu lihat rekod sejarah. Apabila armada kapal tentera Mongol tenggelam selepas dibadai ribut taufan semasa dalam perjalanan ke Jepun pada abad ke-13, orang Jepun melihat peristiwa ini sebagai tanda Tuhan melindungi mereka daripada 4nc4man t3nt3ra Mongol dengan menghantar angin suci atau kamikaze.

Taktik b0m belon atau Fu-Go merupakan sebagai tindak balas kepada s3r4ngan berani Doolittle (Doolittle Raid) pada 18 April 1942. Walaupun s3r4ngan tersebut tidak membawa kerosakan besar kepada infrastruktur Jepun, ia diibaratkan seperti menconteng arang di muka mereka. Ini kerana menerusi s3r4ngan ini, ia sebenarnya mendedahkan bandar-bandar besar Jepun termasuk Tokyo kepada s3r4ngan udara AS.

Ini menyebabkan pihak tentera melihat sejarah mereka dan mendapat inspirasi daripada Tuhan mereka sekali lagi menerusi penemuan aliran udara jet oleh para saintis Jepun pada ketinggian 30,000 kaki. Hasil penemuan ini membawa kepada idea menghantar belon udara yang diisi gas hidrogen dan dipasang b0m ke AS. Operasi ini diberi lampu hijau oleh pihak t3nt3ra dan mula dilaksanakan antara November 1944 hingga April 1945.

Belon tersebut dibuat daripada washi, sejenis kertas yang diperbuat daripada kulit kayu pokok kozo dan pihak t3nt3ra meminta lebih 20,000 belon dihasilkan.  Pelajar-pelajar sekolah perempuan direkrut untuk menghasilkan belon ini tanpa mengetahui tujuannya. Selepas belon siap dijahit, ia diikat dengan tali berukuran 40 kaki dan dipasang dengan bahan l3tvpan sebanyak 30 paun.

Dari situ, b0m ini akan diterbangkan dengan harapan ia jatuh di AS terutama di kawasan hutan. Sekiranya b0m tersebut gugur di situ, mereka berharap ia akan mencetuskan kebakaran hutan sekaligus memaksa pihak pentadbiran mengalihkan sumber mereka untuk menangani kebakaran daripada fokus kepada perang dan mencetuskan panik dalam kalangan orang ramai. Taktik sama digunakan Jerman terhadap Britain dari 1942 hingga 1944.

3 November 1944 dipilih sebagai tarikh pelancaran belon pertama memandangkan hari itu merupakan hari keputeraan Maharaja Meiji. Begitupun, usaha melancarkan belon ini tidak mudah kerana mengambil masa antara 30 minit hingga sejam untuk satu penerbangan dan memerlukan 30 orang untuk menguruskannya.

Selepas mengambil kira semua faktor termasuk faktor cuaca dan aliran angin, para saintis menjangkakan mereka hanya mempunyai 50 hari penerbangan yang sesuai. Ini memaksa mereka melancarkan 200 belon dari tiga tapak perlancaran dalam sehari. Tetapi walaupun operasi sebegini dianggap rahsia, belon sebegini dapat dilihat di kawasan kejiranan dengan mereka mengingatinya sebagai obor-obor gergasi.

Berdasarkan rekod, 9,000 b0m diterbangkan dari Jepun ke AS antara November 1944 hingga April 1945. Kebanyakan b0m yang dihantar langsung tidak mengenai sasaran kerana sebahagian daripadanya jatuh dalam Lautan Pasifik atau dit3mb4k jatuh. Tetapi lebih 300 b0m berjaya sampai ke seberang Pasifik dan dikesan terbang di bahagian barat Amerika Syarikat dan Kanada dari Holy Cross, Alaska hingga Nogales, Arizona.

Ada juga sesetengah belon ini terbang hingga ke sebelah timur seperti Grand Rapids, Michigan. Pada Mac 1945, satu daripada ribuan belon ini terkena kabel pencawang elektrik dan menyebabkan bekalan elektrik terputus sementara di sebuah loji di Hanford, Washington. Loji ini bertanggungjawab menghasilkan plutonium yang akan digunakan untuk menghasilkan b0m atom untuk kempen di Hiroshima dan Nagasaki lima bulan selepas itu.

Tiada insiden kehilangan nyawa membabitkan belon ini tetapi semua itu berakhir pada 5 Mei 1945. Pada hari tersebut, Reverend Archie Mitchell membawa isterinya yang sarat mengandung, Elsie dan lima kanak-kanak dari sekolah gereja untuk berkelah di satu kawasan berhampiran Gunung Gearhart. Tatkala Mitchell sibuk memunggah barang perkelahan, isterinya menemani kanak-kanak yang mengikuti perkelahan tersebut meneroka kawasan sekitar.

Apabila seorang kanak-kanak perempuan bernama Joan Patzke menjumpai satu bahan kanvas putih mencurigakan, dia memanggil mereka semua untuk melihat apa yang ditemuinya. Elsie memanggil Mitchell tatkala kumpulan itu melihat bahan mencurigakan itu. Salah seorang daripada mereka cuba menyentuhnya dan Mitchell menjerit melarang mereka menyentuhnya tetapi sudah terlambat.

Satu letvpan besar menggegarkan kawasan tersebut dan membvnvh tujuh orang termasuk Elsie dan kandungan mereka. Apabila pihak t3nt4ra datang untuk menyiasat, mereka tahu bahawa objek tersebut ialah Fu-Go yang dihantar pihak Jepun untuk menyerang AS. Insiden tersebut ialah satu-satunya insiden b0m belon yang mengorbankan nyawa manusia.

Namun begitu, berita tersebut tetap dirahsiakan kerana kerajaan AS tidak mahu warganya panik dan enggan memberi sebarang kelebihan psikologi kepada pihak musuh bila mengetahui ciptaan mereka mengenai sasaran. Walaupun kebanyakan warga Bly, Oregon mengetahui apa yang berlaku, mereka terpaksa mendiamkan diri selepas diarahkan pihak tentera dan insiden tersebut dilaporkan sebagai satu l3tvpan yang tidak diketahui puncanya.

Pada akhir bulan Mei, barulah pihak tentera mendedahkan punca sebenar letvpan dan meminta orang awam segera melaporkan kepada pihak berkuasa sekiranya menjumpai objek-objek pelik ini. Begitupun, ia dianggap sudah terlewat bagi mangsa-mangsa di Oregon.

Dan selepas 70 tahun, legasi Fu-Go ini berterusan mendatangkan ancaman terutama di kawasan pedalaman di sebelah barat. Pada tahun 2015, dua pembalak menemui saki-baki belon ini di Lumby, British Columbia. B0m tersebut kemudian diletupkan dengan letupan terkawal.

Selepas Jepun mengibar bendera putih pada Ogos 1945, pihak AS menghantar sekumpulan saintis untuk melaporkan semua pencapaian saintifik yang dicapai negara itu pada September. Pasukan ini diketuai oleh penasihat saintifik kerajaan Karl T. Compton dan Edward Moreland, seorang saintis yang dipilih oleh Douglas MacArthur. Salah satu perkara yang menarik perhatian mereka ialah projek Fu-Go.

Pada 19 September, kumpulan saintis ini menemubual dalang di sebalik Fu-Go, Leftenan Kolonel Terato Kunitake dan Mejar Inouye. Dalam temubual tersebut, kedua-dua pegawai t3nt3ra Jepun itu mendedahkan semua dokumen berkenaan Fu-Go telah dimvsn4hkan pada 15 Ogos 1945. Ini sekaligus menjadikan temubual mereka sebagai satu-satunya dokumentasi rasmi berkenaan projek b0m belon Jepun itu.

Dalam temubual tersebut, mereka mendedahkan pihak t3nt3ra telah meragui keupayaannya sebagai s3nj4ta yang efektif tetapi masih meneruskannya atas sebab memberi suntikan moral kepada barisan hadapan. Apabila tiada berita kemvsn4han yang dicetuskan oleh Fu-Go, media Jepun menerbitkan kisah-kisah palsu dengan harapan melemahkan moral pihak musuh. Kunitake dan Inouye turut mengesahkan Fu-Go tidak pernah membawa s3nj4ta biologi atau kimia.

Tambah kedua-duanya, pihak Jepun memutuskan untuk tidak meneruskan Fu-Go disebabkan oleh beberapa faktor. Pertama, bahan yang digunakan untuk menghasilkan washi iaitu pokok kozo semakin sedikit. Kedua, Jepun berdepan kekurangan bekalan hidrogen selepas loji kimia milik Showa Denko mvsn4h dib0m oleh pesawat-pesawat B-29.

Ketiga, pihak t3nt3ra melihat ketiadaan maklumat tentang Fu-Go sama ada ia sampai di AS atau tidak. Justeru, sekiranya p3r4ng berlanjutan lagi selama setahun, pihak t3nt3ra bersetuju untuk menghentikan semua penerbangan belon pada musim sejuk dan menyambung penerbangan pada musim panas.

Berdasarkan rekod, Elsie Mitchell dan enam lagi mangsa merupakan satu-satunya insiden yang mengorbankan nyawa akibat tindakan musuh di tanah besar Amerika semasa WWII. Walau bagaimanapun, b0m ini memberi peluang kepada perancang-perancang pertahanan mengintai masa hadapan pep3r4ngan seterusnya.

Penulis buku ‘Fu-Go: The Curious History of Japan’s Balloon B0mb Attack on America’, Ross Coen menyifatkan Fu-Go sebagai pelopor kepada peluru berpandu antara benua (ICBM). Sesetengah turut berpandangan taktik rahsia dan senyap yang digunakan dalam belon ini turut menjadikannya sebagai dron pertama yang digunakan dalam pep3r4ngan.

RUJUKAN:

Klein, Christopher (2001). 4tt4ck of Japan’s K1ll3r WWII Balloons, 70 Years Ago. History.

Matthias, F. (2016). Japanese Balloon B0mbs “Fu-Go”. Atomic Heritage Foundation.


Anda Rasa Anda Pandai? Baca Artikel Ini.

Orang yang bagaimana anda rasa sebagai orang yang pandai?

Pelajar yang mendapat straight A dalam peperiksaan SPM, 4.0 pointer dalam peperiksaan universiti, menjulang anugerah antarabangsa dalam bidang sains?

Anda tidak salah. Mereka dikategorikan sebagai salah seorang daripada mereka yang pandai.

Namun, tahukah anda terdapat beberapa kategori kecerdasan (intelligence) di dunia ini?

Pada tahun 1983, ahli psikologi Amerika Syarikat bernama Profesor Howard Gardener dari Universiti Harvard telah memperkenalkan sembilan (9) jenis kecerdasan iaitu:

Pengenalan Sembilan (9) jenis kecerdasan ini penting dan membuka minda kita bahawa lebih ramai antara kita sebenarnya boleh dikategorikan sebagai pandai cuma kita mempunyai kecerdasan yang berbeza. Di sekolah, biasanya tumpuan lebih terarah kepada kecerdasan linguistic dan logical-mathematical dan kurang penumpuan terhadap bidang lain. Justeru itu, kanak-kanak yang tidak mempunyai kecerdasan dalam bidang selain kedua-duanya dianggap mempunyai masalah dalam pembelajaran, sedangkan minat dan kebolehan mereka sebenarnya berbeza.

Justeru itu, jika kita tidak pandai dalam matematik, mungkin minat kita lebih terarah kepada seni dan alat muzik. Apabila kita dapat mengenal pasti minat dan kemahiran yang kita pandai secara semula jadinya sejak dari kecil lagi, kita boleh mula fokus terhadap mengasah bakat dan kemahiran tersebut agar berada di tahap terbaik. Skil dan kemahiran yang diasah ini akan membuahkan manfaat dan seterusnya memberikan rasa kepuasan dalam hidup. Antara tokoh terkemuka yang berbakat ialah seperti Nicol David (bodily-kinesthetic), Anwar Ibrahim (linguistic), Nur Adlyka Ainul Annuar (logical-mathematical) dan banyak lagi.

Malah ada antara penulis The Patriots pun menunjukkan kecenderungan dalam bidang kecerdasan tertentu dan boleh dikenal pasti minat, kebolehan dan kemahiran mereka.

Dan jangan terkejut sekiranya ada antara kita yang sebenarnya mempunyai gabungan dua atau tiga kecenderungan. Malah menurut kajian, seorang manusia boleh mempunyai antara tiga ke lima kecenderungan dalam hidupnya. Cuma kita perlu kenal pasti apakah kecenderungan yang dominan dan asah.

Anda berminat untuk mengetahui kecenderungan kecerdasan anda? Boleh klik link ini dan jawab soalan yang disediakan :https://personalitymax.com/multiple-intelligences-test/

Mereka akan berikan penjelasan mengenai kecenderungan anda dan memberikan tip mudah untuk membantu anda belajar dan menyerap ilmu dengan lebih baik.

Nota: Tonton video ini sekiranya kecenderungan anda bersifat musical dan/atau spatial dan anda bosan membaca artikel ini:

Bacaan lanjut:

9 Types Of Intelligence – Infographic

Multiple Intelligences

The 8 Types of Learning Styles


Wahai Dong Zong, Kenapa Nak Takut Dengan Seni Khat Jawi?

1. Assalamualaikum, selamat hari Ahad. Aku perasan, sikap dan sifat ‘hostile’ juga ‘defensive’ segelintir pihak yang menentang pembelajaran Khat Jawi adalah yang pertamanya kerana mereka ini tidak faham manfaat sebenar Khat, atau istilah kontemporari yang lebih umum, iaitu kaligrafi.

2. Keduanya, politikus dan media amat cenderung membawa perbahasan mengenainya dari aspek negatif politik, agama, rasisme hingga membawa kepada kebobrokan akibat ‘xenophobia’ yang sebenarnya sengaja ditimbulkan. Maka dengan mudah mereka ini dimanipulasi dan dimomokkan dengan alasan bahawa ia akan membebankan anak-anak atau lebih teruk lagi jadi menggigil ketakutan dek kononnya ‘creeping Islamisation’ dan Arabisasi oleh Melayu dan Islam di Malaysia ini.

3. Berbalik kepada perkara pokok iaitu manfaat mempelajari seni kaligrafi atau dalam konteks mutakhir iaitu Khat Jawi masih merupakan perkara yang jarang sekali dibincangkan, sedangkan sebenarnya kelompok yang menentang Khat Jawi di sekolah sebenarnya takut kepada apa yang tidak mampu atau tidak mahu mereka faham.

4. Sebelum itu, perlu diketahui bahawa terdapat tiga seni kaligrafi utama yang wujud dalam ketamadunan dunia, iaitu kaligrafi Arab, Barat dan Asia Timur.

5. Di sini, Khat Jawi adalah termasuk di dalam seni kaligrafi Arab yang wujud dalam pelbagai variasi, menggunakan kalam (pen) dari bambu atau handam asalnya, sebelum penciptaan ‘dip pen’ dengan mata lebar. Asalnya karekter Arab dan seni khatnya memang dipraktikkan untuk menyalin semula Al-Quran, sehinggalah apabila tulisan Jawi muncul sebagai medium Bahasa Melayu di Alam Melayu, Khat Jawi juga muncul bersama dalam Alam Melayu.

6. Khat Jawi diaplikasikan sebagai seni yang menghiasi bingkai dan muka-muka awal hampir semua manuskrip lama dan hikayat Melayu, dokumen dan warta kerajaan, surat-surat yang diutus kepada pemerintah kerajaan dalam dan luar Alam Melayu, termasuklah surat dari istana kepada penguasa asing yang pernah menduduki Tanah Melayu.

7. Kaligrafi Barat pula adalah seni ‘penmanship’ yang dipelopori sejak Kristianisasi Eropah. Ia telah wujud seiring dengan kemunculan Latin dengan abjad-abjad Gothic sebelum penciptaan mesin cetak. Ia dipersembahkan asalnya untuk menyalin warkah-warkah Injil dan Kristianisasi, perutusan dan kisah Raja-Raja mereka yang sehingga kini boleh dilihat wujud juga dalam bentuk dokumen Latin di muzium-muzium Barat.

8. Seni kaligrafi yang terakhir ialah kaligrafi Asia Timur, seni kaligrafi yang meliputi seni kaligrafi China, seni kaligrafi Jepun iaitu ‘Shuji’ dan kaligrafi Korea yang digelar ‘Seoye’. Ketiga-tiga varian ini mempunyai persamaan sekalipun tetap dibezakan dengan ketara antaranya. Kaligrafi Asia Timur ini adalah yang paling mudah dijumpai, dek pengaruh kuasa China dan tebaran luas komuniti Cina di seluruh dunia, menjadikan seni kaligrafi ini sangat popular dan mudah dikenali.

9. Ketiga-tiganya ini sekalipun ketara perbezaannya, lebih berbeza pula variasi setiap kaligrafi atau khat ini, semuanya tetap berkongsi manfaat, faedah dan kesan positif yang sama. Manfaat ini bahkan melangkaui perbahasan sempit sempadan politik, agama, bangsa dan kedudukan geografi.

10. Pertamanya, khat bersifat meditasi dan menenangkan. Untuk menjadi seorang ahli khat yang baik, seseorang itu perlu mampu mengawal diri dan gerakan tangannya supaya hasil kerjanya dapat dijayakan dengan baik. Ia termasuklah mengawal pernafasan, emosi dan pemasaan, tekanan pena juga jumlah konsentrasi dakwat. Setiap satu ‘stroke’ memerlukan tumpuan khusus demi hasil khat yang baik. Meditasi seumpamanya adalah apa yang perlu dipupuk dalam kalangan pelajar kita untuk lebih menghargai kehidupan seharian dan sekelilingnya.

11. Khat juga mendorong pembinaan kreativiti. Seni khat mempunyai gaya persembahan yang berbeza berbanding tulisan Jawi yang biasa. Mempelajari khat bermakna anak kita di sekolah akan belajar tentang gaya olahan abjad yang berbeza, kecenderungan, lengkungan, sudut, saiz, dan warna yang berbeza, memupuk keupayaan seseorang untuk menjadi lebih eksperimental dan kreatif secara semulajadi. Kreativiti yang sama boleh digunakan dalam matapelajaran dan aktiviti kokurikulum lain di sekolah kelak.

12. Menemukan minat dan rakan baru melalui khat. Dengan mempelajari khat, seseorang itu akan memiliki kecenderungan untuk berkongsi hasil kerja masing-masing di media sosial atas talian atau melalui perjumpaan sebenar kelompok yang berkongsi minat dan pengalaman yang sama. Melalui sesi perjumpaan berkumpulan sebegini, setiap orang akan dapat memberi maklumbalas terhadap karya masing-masing, sekaligus mempertingkatkan kemahiran dan pengetahuan malah mengembangkan lagi potensi kemahiran Khat Jawi anak kita ke satu tahap yang lebih tinggi dan meluas.

13. Khat mampu menjana pendapatan. Selain memberi kepuasan dan kegembiraan, potensi khat yang dipupuk asalnya hanya kerana tahu dan belajar di sekolah mampu menjadi minat dan hobi yang mampu menjana pendapatan. Seni termasuklah kaligrafi dan dalam perdebatan ini, iaitu khat adalah antara kerja yang tidak mampu diambilalih dengan penciptaan robot dan mesin menjelang Revolusi Industri 4.0. Ia sesuatu yang bersifat abstrak dan kesedaran khusus berkenaan falsafah dan olahan seni yang kompleks dan rumit untuk difahami oleh mesin. Kualiti Khat Jawi jika ada yang dihasilkan oleh robot atau mesin kelak tidak akan dapat sama apatah lagi menyaingi kualiti khat oleh manusia sebenar.

14. Khat mampu membentuk karakter peribadi pelajar yang unik. Seorang pelajar yang mempelajari Khat Jawi kelak mungkin menemukan potensi dan kemahirannya yang tersendiri. Pelajar ini kelak akan mencipta juga mempersembahkan identitinya melalui seni khat. Pelajar sebegini akan terus menghasilkan karya Khat Jawi yang lebih baik pula di masa hadapan, baik melalui kematangan penghasilan seni, atau melalui kematangan personaliti dalam menjalani kehidupan yang bermanfaat di kemudian hari dan luar dari sekolah.

15. Kepuasan yang diperolehi melalui seni khat adalah satu bentuk ganjaran peribadi. Apabila seseorang pelajar Khat Jawi berjaya mencipta atau menyudahkan tugasan, ia mampu memberi kepuasan dan ‘sense of achievements’. Ini satu bentuk motivasi yang baik dalam membentuk keyakinan seorang pelajar untuk menjadi lebih baik pula dalam aspek pelajaran yang lain.

16. Mempelajari khat juga mampu menjadi salah satu cara anak-anak kita mempersembahkan kecintaan dan keghairahan mereka. Seperti seni kaligrafi lain, menguasai kemahiran dan keunikan khat Jawi menjadikan ia boleh dijadikan pemberian bermakna kepada orang tersayang. Sepertimana kita biasa lihat bidalan dan perumpamaan kaligrafi Cina digantung di kedai-kedai dan Kementerian Kewangan negara tertentu, seni umpamanya boleh dijadikan persembahan sama dalam bentuk khat Jawi, untuk digantung dan dijadikan pedoman, tanda cinta dan keghairan mereka terhadap sesuatu atau seseorang.

17. Selain dari itu, khat juga membentuk personaliti pelajar yang lebih sabar. Kerana jumlah masa dan tumpuan yang diperlukan bagi menghasilkan khat, ia lama kelamaan akan membentuk peribadi yang lebih sabar dan tenang. Umpama elemen Zen yang dapat dibentuk melalui pembelajaran kaligrafi Jepun, khat yang memerlukan latihan yang berulangkali menjadikan seseorang itu lebih sabar dalam penghasilan seni sekaligus membentuk personaliti sabar dalam kehidupan sebenar. Dalam kehidupan yang ‘fast paced’ dan moden hari ini, dicelah-celah kesibukan ibu bapa masing-masing mengejar nilai materi, kesabaran yang dipupuk melalui seni seumpama Khat Jawi dapat membantu anak-anak menjadi lebih sabar dan tenang.

18. Seni khat turut membina keupayaan berfikir. Kajian yang berjudul “The Importance of Handwriting Experience on the Development of the Literate Brain” oleh Karin H. James dari Universiti Indiana pada 2017 membuktikan bahawa tulisan tangan yang melibatkan koordinasi tangan-mata mencetuskan lebih banyak aktiviti otak yang lebih baik berbanding menaip menggunakan papan kekunci.

19. Khat sememangnya mampu memberi kelegaan serba sedikit kepada pelajar yang membesar dalam zaman telefon pintar dan papan kekunci komputer. Bilakah kali terakhir kau menulis sendiri dengan tangan, dan jika kau ingat, adakah tulisan tangan kau sendiri seakan semakin baik, atau sebaliknya semakin rendah kualiti dan menjadi makin buruk kerana lebih lama dan kerap menggunakan papan kekunci pada telefon pintar dan komputer?

20. Akhir sekali, seni Khat Jawi juga mampu memberi makna berbeza tentang bagaimana seseorang pelajar itu melihat dunia. Tulisan Jawi biasa melalui abjad yang diolah menjadi khat Jawi akan memberikan perspektif kepada mereka untuk lebih faham dengan jelas maksud dan falsafah apa yang direka atau cuba dipersembahkan melalui khat tersebut. Reprentasi abjad dan aksara yang dipersembahkan melalui gambaran dan ilustrasi memberi lebih makna dan kemudahan untuk orang lain lebih faham sekaligus menghargainya.

21. Aku berpendapat, elemen manfaat inilah yang perlu kita semua sebarluaskan supaya kefahahaman tentang faedah manusiawi dalam mempelajari Khat Jawi ini tidak kekal hanya pada takuk politik, agama dan bangsa semata-mata. Ianya supaya polemik isu Khat Jawi ini tidak ditunggang oleh politikus, atau digeruni oleh Dong Jiao Zong yang sebenarnya mencicit takut pada apa yang mereka tidak nampak atau tidak mahu faham.

22. Sesungguhnya, seni Khat Jawi wajar dilihat sebagai satu lagi medium pelajaran yang positif membentuk sahsiah dan peribadi anak-anak kita di sekolah kelak.

23. Jadi di akhirnya, kita boleh bertanya kembali kepada mereka yang skeptik dan ‘xenophobic’, apa masalah kau sebenarnya?

*Gambar: Perkataan “Muhibbah” pada satu pameran kaligrafi bersama, gabungan ahli khat Persatuan Seni Kaligrafi Jawi dan Persatuan Kaligrafi Cina bertempat di UniKL RCMP sekitar 2016. Ambilan dari BERNAMA.


Madrasah Darul Ulum Deoband: Satu Ruang Perkembangan Pemikiran Islam

Deoband merupakan salah sebuah bandar di daerah Saharanpur yang terletak di Uttar Pradesh. Tidak lama selepas peristiwa Dahagi 1857 yang mengorbankan banyak nyawa berakhir, sebuah maktab telah didirikan di Masjid Chattah Deoband oleh beberapa orang pengasas iaitu Hafiz Sayyid Abid Hussain, Maulana Mahtab Ali dan Sheikh Nihal Ahmad. Hal ini menjadikan asas penubuhan tapak Madrasah Darul Ulum Deoband kemudiannya. Maktab ini secara perlahan-lahan telah berjaya menarik minat masyarakat Islam sama ada dari kawasan yang berhampiran mahupun dari luar wilayah untuk mendalami ilmu-ilmu yang diajarkan di maktab ini.

Walau bagaimanapun, tenaga sebenar di sebalik penubuhan Madrasah Darul Ulum di Deoband ialah Maulana Muhamad Qasim Nanawtawi, salah seorang tokoh penting sewaktu peristiwa Dahagi 1857, terutama pembabitannya di Shimli. Pembabitan Maulana Muhamad Qasim Nanawtawi ini dengan Madrasah Deoband bermakna perjuangannya telah beralih daripada mengangkat senjata kepada penggunaan pena serta daya intelektual.

Selain Maulana Muhamad Qasim Nanawtawi, terdapat beberapa ulama lain yang juga memainkan peranan yang penting seperti Maulana Zulfiqar Ali, Maulana Rashid Ahmad Gangohi, Maulana Muhd Yaqub Nanautawi dan Maulana Rafi’ al-Din. Madrasah Darul Ulum ini telah ditubuhkan pada 13 Mei 1866.

Penubuhan Madrasah Darul Ulum Deoband sebenarnya dituruti penubuhan madrasah-madrasah di tempat lain di Uttar Pradesh ini seperti di Muradabad, Naginah (Bignore) dan sebagainya. Antaranya termasuklah Madrasah Mazahir-e ‘Ulum di Saharanpur dan Buland Shahar serta Madrasah Thana Bhavan. Meskipun demikian, madrasah-madrasah ini sering sahaja merujuk serta menjadikan Madrasah Deoband sebagai pusat perjalanan mereka. Madrasah Deoband ditanggapi sebagai mother-institution.

Madrasah ini telah mencapai perkembangan yang tersendiri yang mampu mengisi keinginan mendapatkan sistem pendidikan Islam yang disifatkan sebagai “asli”. Telah berlaku pertambahan pelajar serta tenaga pengajar di Madrasah ini. Misalnya, pada tahun 1866, terdapat 78 orang pelajar dengan enam orang tenaga pengajar sahaja, namun pada tahun 1887, terdapat peningkatan seramai 14 orang tenaga pengajar dan 215 orang pelajar.

Pada prinsipnya, penubuhan madrasah ini tidak sekadar menandakan perkembangan yang penting dalam konteks pendidikan Islam di negara India, malah membuka satu ruang perkembangan pemikiran Islam. Antara matlamat utama penubuhan madrasah ini termasuklah menjadi pusat yang mempertahankan ajaran Islam, terutama daripada pengaruh luar yang mampu menjejaskan kesuciannya.

Selain itu, penubuhan Madrasah Deoband juga berkait rapat dengan keinginan Muhamad Qasim Nanawtawi untuk meneruskan usaha yang pernah dilakukan oleh Shah Waliullah dengan memberikan penekanan kepada elemen-elemen tradisi, berbeza daripada aliran yang ditekankan di Aligarh yang dikatakan menekankan elemen spekulasi keagamaan.

Pada teorinya, golongan yang menyokong aliran ini berpendapat bahawa kaedah tradisi sebagaimana yang diamalkan oleh Madrasah Deoband sangat penting dalam mempertahankan tradisi Islam yang sedang mengalami ancaman daripada perkembangan zaman.

Masyarakat Islam dikatakan secara mudah sahaja akan dapat menerima pendidikan moden yang berasaskan sains rasional (ma’qulat) di institusi pendidikan yang terdapat di India, namun sangat sukar untuk mempelajari sains tradisi Islam (manqulat) dan ini bermakna bahawa Madrasah Deoband merupakan antara pusat pendidikan yang mampu memberikan ruang tersebut kepada masyarakat Islam.

Ulama Deoband turut memberikan panduan praktik dalam kehidupan seharian terhadap masyarakat Islam. Golongan utama yang bertanggungjawab menubuhkan madrasah ini percaya bahawa ini merupakan satu-satunya cara yang ada yang dapat mempertahankan nilai-nilai Islam. Penekanan madrasah ini ialah ilmu-ilmu berkaitan agama Islam, terutamanya dalam pengajian al-Quran dan hadis (manqulat).

Selain itu, ilmu rasional (ma’qulat) seperti undang-undang, logik dan falsafah turut diajarkan. Bahasa Inggeris tidak dipentingkan, malah tidak termasuk dalam sukatan pembelajaran di madrasah ini sehingga tahun 1903. Walau bagaimanapun, hal ini tidak mendapat sambutan yang baik daripada pelajar kerana masih terdapat tanggapan yang kuat bahawa mempelajari bahasa ini akan mendedahkan serta memudahkan pelajar-pelajar ini untuk menganut agama Kristian.

Dari sudut yang lain pula, penekanan yang diberikan kepada pengajian agama ini telah menyebabkan pelajar-pelajar madrasah Deoband berasa bahawa mereka mempunyai kedudukan yang lebih tinggi dari sudut spiritual berbanding dengan pelajar-pelajar yang menerima pendidikan di institusi-institusi “sekular” yang lain. Jika bahasa Inggeris tidak dititikberatkan oleh madrasah ini, bahasa Urdu menerima layanan yang sebaliknya kerana diberikan penekanan.

Madrasah Deoband mempertahankan bahawa bahasa Urdu haruslah menjadi antara bahasa yang diajarkan di madrasah dan kemudian dipopularkan penggunaannya. Selain itu, kesemua pelajar di madrasah ini adalah pelajar lelaki kerana wanita dianggap tidak sesuai untuk melanjutkan pelajaran, terutama dilihat dari sudut moral. Pada tahap awal penubuhannya, jangka masa selama 10 tahun diperlukan bagi seseorang pelajar untuk menamatkan pengajiannya di madrasah ini, namun kedudukannya telah dikurangkan kepada enam tahun sahaja.

Pengasas Madrasah Darul Ulum Deoband ini turut menjelaskan bahawa terdapat beberapa prinsip asas yang seharusnya diikuti dan menjadi pegangan madrasah. Pertama, fungsi serta perjalanan madrasah haruslah tidak sama sekali mengambil bantuan atau sebarang bentuk sumber kewangan daripada kerajaan, sebaliknya haruslah bergerak daripada sumbangan penderma.

Kedua, sumbangan pula boleh dibuat dalam pelbagai bentuk sama ada dari segi kewangan, sumber makanan, tenaga, material dan sebagainya. Dan yang ketiga, moral serta pencapaian akademik merupakan keutamaan yang harus diberikan kepada para pelajar.

Fasa pertama perkembangan Madrasah Deoband ini berakhir dengan kematian Maulana Muhamad Qasim Nanawtawi pada 15 April 1880. Tempat beliau telah diambil alih oleh Maulana Rashid Ahmad Gangohi. Beliau telah menekankan perkembangan ajaran tarekat seperti aliran Chistiyah, Qadiriyah, Naqshabandiyah dan Suhrawardiyah. Meskipun demikian, sufi aliran Chisti lebih dominan jika dibandingkan dengan aliran lain. Selain itu, kebanyakan ulama yang terbabit dalam Madrasah Darul Ulum Deoband ini sebenarnya mempunyai pertalian antara satu sama lain.

Sekiranya tidak disebabkan  pertalian darah ini akan diikat oleh pertalian perkahwinan. Keadaan ini secara langsung telah “menyempitkan” ruang pemikiran Deoband. Kemudian Maulana Rashid Ahmad Gangohi pula meninggal dunia pada tahun 1905 dan tempat beliau diambil alih oleh Maulana Mahmud Hasan Deobandi yang juga dikenali sebagai Sheikh-ul Hind.

RUJUKAN:

Azharudin Mohamed Dali. 2015. Sejarah Islam Di India: Abad ke-8 hingga Abad ke-20. Kuala Lumpur: Dewan Bahasa dan Pustaka

Darul Uloom Deoband – Wikipedia

Artikel dikirimkan oleh Farah el-Farhah untuk The Patriots.


Perpustakaan Purba Russia Yang Hilang Dalam Sejarah

Dalam lipatan sejarah, terdapat begitu banyak perpustakaan agung yang berakhir musnah bersama segala khazanah yang terkandung di dalamnya. Kalaupun tidak musnah, terdapat sebahagian perpustakaan yang hilang selama ratusan malah ribuan tahun sebelum dapat ditemui oleh ahli-ahli arkeologi.

Namun, ada juga yang hilang tanpa sebarang jejak. Pun begitu, dengan berbekalkan keazaman, keterujaan dan kecintaan kepada ilmu, ada sebahagian pemburu dan ahli arkeologi yang meluangkan seluruh hayat mereka bagi mencari khazanah yang tersimpan di dalam kutubkhanah purba yang hilang itu.

Hal ini turut
berlaku kepada salah sebuah perpustakaan silam yang sangat masyhur, iaitu
perpustakaan milik Tsar pertama Russia – Ivan IV Vasilyevich atau lebih
dikenali sebagai Ivan Si Kejam.

SEJARAH
PENUBUHAN PERPUSTAKAAN DIRAJA IVAN SI KEJAM

Batu asas kepada
perpustakaan diraja Russia ini dimulakan oleh datuk Ivan Si Kejam lagi, iaitu
Ivan III (yang Agung). Antara detik permulaan kepada pengumpulan koleksi
manuskrip di zaman Ivan III adalah apabila beliau berkahwin dengan anak saudara
kepada maharaja terakhir Byzantine, Sophia Paleologue pada tahun 1472M. Sebelum
itu, Ivan III pernah berkahwin dengan Maria Tver namun pasangannya itu
meninggal dunia pada tahun 1467M.

Ketika berpindah
ke rumah barunya di Moscow, Sophia turut membawa bersama koleksi buku-buku lama
miliknya. Disebutkan bahawa sebahagian besar buku tersebut merupakan
manuskrip-manuskrip dari Perpustakaan Besar Konstantinopel yang terselamat pada
peristiwa ketumbangan Konstantinopel ke tangan Uthamniyah pada tahun 1453M.
Turut dipercayai bahawa terdapat juga beberapa buah manuskrip dari Perpustakaan
Iskandariyah di dalam koleksi yang dibawa oleh Sophia itu.

Ciri bibliofil
ini kemudiannya diwarisi oleh Ivan Si Kejam terutama apabila beliau menambahkan
lagi sejumlah manuskrip ke dalam koleksi perpustakaan datuknya – melibatkan
manuskrip daripada Yunani, Latin, Ibrani dan Mesir. Ivan Si Kejam turut
mengumpulkan teks-teks Cina dari abad ke-2M dan manuskrip-manuskrip yang
dihasilkan pada zamannya sendiri.

MISTERI
KEHILANGAN PERPUSTAKAAN IVAN

Pada abad ke-19,
muncul seorang sejarahwan bernama Christopher von Dabelov yang mendakwa pernah
melihat senarai judul manuskrip yang terkumpul di dalam koleksi perpustakaan
Ivan Si Kejam itu. Menurutnya, senarai tersebut melibatkan 142 buah jilid karya
Titus Livius yang berjudul History of Rome (sejarahwan kini hanya
menemukan 35 buah jilid sahaja), versi penuh bagi karya Cicero yang berjudul De
republica (perpustakaan-perpustakaan di Barat hanya memiliki sebahagian
sahaja), dan sebuah puisi tidak dikenali dari Virgil. Begitulah antara beberapa
buah mansukrip yang dapat disebutkan.

Walaupun
judul-judul yang disebutkan itu benar-benar merangsang keterujaan para pencinta
buku dan ahli-ahli sejarah, terdapat satu lompong di dalam dakwaan yang
dikeluarkan oleh von Dabelov – beliau tidak pernah menunjukkan senarai yang
dilihatnya itu kepada sesiapa pun.

Para sejarahwan
berpendapat bahawa Ivan Si Kejam menyimpan dokumen-dokumen berharga itu di
ruang bawah tanah di Moscow Kremlin supaya dapat melindunginya dari menjadi
mangsa kebakaran yang sering berlaku pada zamannya. Pun begitu,
manuskrip-manuskrip itu tidaklah dibiarkan berdebu tanpa langsung tidak
berusik. Sebaliknya, Ivan menggerakkan usaha penterjemahan di mana kesemua
manuskrip itu dipindahkan dari bahasa asalnya ke dalam bahasa Russia.

Bagi menambahkan
rencah pada kisah perpustakaan ini, sesuai kiranya penulis memetik satu legenda
yang mengatakan kononnya para ilmuwan yang terlibat dalam usaha penterjemahan
tersebut enggan meneruskan kerja-kerja tersebut. Hal ini kerana mereka khuatir
Ivan akan menggunakan ilmu pengetahuan yang diraih dari mana-mana teks ‘ilmu
hitam’ yang terdapat dalam koleksi berkenaan untuk menakut-nakutkan rakyat.

Walau
bagaimanapun, perpustakaan diraja itu dipercayai lenyap bersama kemangkatan
Ivan Si Kejam. Sebahagian sejarahwan mengandaikan bahawa ia musnah dalam sebuah
kejadian kebakaran sambil ada pula yang berpendapat perpustakaan itu masih
wujud sehingga sekarang, namun Ivan Si Kejam membubuh jampi serapah pada
perpustakaannya itu sehingga sesiapa yang cuba-cuba menemukannya akan menjadi
buta.

Apapun,
dakwaan-dakwaan sebegitu langsung tidak merencatkan semangat para pemburu harta
karun atau ahli-ahli arkeologi dari terus berusaha menjejak lokasi perpustakaan
berkenaan. Merentas abad, ramai yang mencuba nasib termasuklah Peter Si Agung
dan perwakilan Vatican yang melawat Moscow semasa era pemerintahan Boris Godunov
– namun, tidak ada seorang pun yang berjaya.

USAHA
PENCARIAN PADA ABAD KE-20

Seorang ahli
arkeologi Russia yang bernama Ignatius Stelletskii tidak ketinggalan dalam
usaha pencarian tersebut. Beliau meluangkan seluruh hidupnya untuk menjejak
lokasi perpustakaan tersebut dengan berbekalkan peta Kremlin dari pelbagai
zaman serta beberapa bahan arkib. Hasilnya, beliau dipercayai berjaya membuat
andaian tentang lokasi perpustakaan Ivan Si Kejam dan malah, diberikan
kebenaran oleh Kerajaan Soviet untuk melakukan kerja-kerja ekskavasi pada tahun
1929M.

Namun, ekskavasi
yang dijalankan di bawah menara Arsenalnaya yang dimulakan pada tahun 1933
terpaksa dihentikan pada tahun berikutnya rentetan kejadian pembunuhan Sergei
Kirov. Dengan meletusnya Perang Dunia Kedua, projek ekskavasi tersebut
tergendala sepenuhnya. Walaupun Stelletskii berhasrat untuk menyambung
pencariannya itu sesudah tamatnya peperangan, kadar kesihatannya yang terjejas
menghalang beliau dari berbuat demikian dan pada tahun 1949, beliau meninggal
dunia, berkubur bersama impiannya yang tidak kesampaian.

Sehingga ke
tahun 1990an, usaha penjejakan Perpustakaan Ivan Si Kejam masih terus
dilakukan. Malah, radius pencarian diluaskan lagi sehingga ke luar Kremlin
kerana para arkeologis berpendapat bahawa perpustakaan tersebut mungkin telah
dipindahkan ke tempat lain. Antara tempat yang dicadangkan adalah Sergevev
Posad (tempat di mana Ivan memindahkan istananya pada tahun-tahun terakhir
pemerintahan beliau), Alexandrov (ibu kota pemerintahan Ivan), dan kampung
Dyakovo yang terletak berhampiran Kolomenskoya (di mana sebuah pintu rahsia ke
ruang bawah tanah ditemui di Gereja St. John the Baptist).

Berjaya atau
tidak perpustakaan itu ditemukan? Adakah perpustakaan itu masih lagi wujud?
Atau kalaupun ia ditemui, apakah manuskrip-manuskrip yang tersimpan di dalamnya
masih terselamat? Semua persoalan itu terus berlegar tanpa sebarang jawapan,
walaupun telah ramai arkeologis yang meninggal dunia dalam rangka menemukan
perpustakaan ini, Perpustakaan Ivan Si Kejam.

RUJUKAN:

A. Matyukhina.
(2012). The Lost Library of Ivan the Terrible (part 1). RusLanguange.
https://ruslanguage.ru/blog/lost-library-ivan-terrible-part-1/

A. Matyukhina.
(2012). The Lost Library of Ivan the Terrible (part 1). RusLanguage.
https://ruslanguage.ru/blog/lost-library-ivan-terrible-part-2/

DHWTY. (28 Mei
2018). The Search for the Lost Library of Ivan the Terrible. Ancient Origins.
https://www.ancient-origins.net/history/search-lost-library-ivan-terrible-002598

Oleg. Yegorov.
(12 Julai 2017). Forever Lost: How Russians hunt for Ivan the Terrible’s
Library. Russia Beyond.
https://www.rbth.com/arts/history/2017/07/12/forever-lost-how-russians-hunt-for-ivan-the-terribles-library_800615


Senjata Api Dalam Sulalatus Salatin

Penggunaan Senjata Api oleh Pahlawan Melayu Ketika Perang di dalam teks Sulalatus Salatin menjawab tuduhan bahawa naskah ini tidak menceritakan mengenai penggunaan senjata api ketika menentang Portugis. Semoga petikan di bawah ini membersihkan sedikit nama Tun Sri Lanang daripada tuduhan tidak berasas setengah pihak.

Hatta maka Peringgi (Portugis) pun masuklah, setelah berpandangan, maka berperanglah Temenggung Seri Udani dengan Peringgi, terlalu azamat bertembak-tembakan; bunyi meriam seperti halilintar membelah; bunyi pelurunya seperti kumbang dijolok; maka yang mati pun terlalu banyak sebelah menyebelah.

Sehari semalam lamanya perang itu, maka ubat bedil (peluru) pun habis, maka Seri Udani menyuruh memohonkan ubat bedil serta bantu. Maka disuruh beri ubat bedil sehabis-habisnya, hanya empat tempayan; dan Tun Sura Diraja dan Tun Indera Segara, dititahkan Sultan Mahmud Syah membantu Temenggung Seri Udani.

Maka Temenggung Seri Udani pun peranglah semalam-malaman itu; setelah dinihari (tengah malam), air pun penuh pasang dalam, maka Peringgi pun mudiklah menyongsong, dikepilkannya (dirapatkan) segala perahunya di Kota Kara; maka dibedilnya dengan Istinggar (senapang patah), bunyi pelurunya seperti kacang jatuh ke bidai.

Maka tiadalah terderita oleh sekalian orang yang di Kota Kara itu, habis berhamburan (terjun) ke air; mana yang sempat lari mudik berperahu, melainkan yang tinggal Temenggung Seri Udani, dan Sang Aria, dan Sang Jaya, dan Sang Lela Segara, dan Sang Lela; mereka itulah yang bersama-sama Temenggung beramuk dengan Peringgi, banyak ia membunuh Peringgi. Maka Temenggung Seri Udani pun matilah kena bedil pengatu (meriam), dan pegawai empat orang itu pun mati; maka Kota Kara pun alahlah, maka Peringgi mudiklah membedil negeri Kopak.

Maka Sultan Mahmud Syah berangkatlah ke Jambatan, diiringkan segala hulubalang. Maka kata Seri Nara Diraja, “Hendak ke mana tuanku berdiri di sini?” Maka titah Sultan Mahmud, “Kita hendak berperang dengan Peringgi, kerana istiadat raja-raja itu, negeri alah rajanya mati.” Maka sembah Seri Nara Diraja, “Benarlah titah duli Yang Dipertuan itu; hanya pada kali ini tiadalah duli Yang Dipertuan patik beri mati dengan negeri Kopak ini;” seraya ditariknya tangan Sultan Mahmud Syah, katanya, ” Marilah tuanku kita undur, kerana paduka anakanda, paduka adinda, sudah turun dari istana.”

Maka titah Sultan Mahmud Syah, “Syahidlah hulubalang Melayu, kita hendak melawan Peringgi, Seri Nara Diraja membawa kita lari.” Maka sembah Seri Nara Diraja, ” Ialah patik membawa duli Yang Dipertuan lari, segeralah berangkat, Peringgi hampir ke jambatan.” Maka titah baginda, “Kita tiada membawa emas akan belanja;” Maka sembah Seri Nara Diraja, “Patik ada membawa emas.” Maka baginda pun tiadalah berdaya lagi, lalu berjalan membawa raja perempuan, anakanda baginda Sultan Alaud-Din, menyusur kaki Gunung Bintan; hemat dua laksa (20 ribu) orang lelaki perempuan yang mengiringkan baginda. Maka negeri Kopak alahlah, dibakar oleh Peringgi. Setelah itu Peringgi pun kembalilah ke Melaka.

Rujukan
Sulalatus Salatin Sejarah Melayu (Edisi Pelajar), Selenggaraan A. Samad Ahmad, muka surat 280, cetakan Kelapan Belas 2015, Terbitan Dewan Bahasa dan Pustaka.

Kredit kepada Saufy Jauhary daripada Revolusi Melayu Baharu untuk petikan daripada Sulalatus Salatin ini.


Briged Marin: Adakah Ia Satu Keperluan Untuk Angkatan Tentera Malaysia?

Malaysia ialah negara selepas
Singapura yang tidak mempunyai angkatan marin dalam ketumbukan angkatan
tenteranya berbanding negara-negara serantau yang lain, khasnya di Asia
Tenggara.

Kor marin ialah angkatan trientiti
dengan keupayaan dan kemampuan untuk saling menyokong antara satu sama lain.
Kor ini merupakan satu angkatan bersenjata lengkap dengan pasukan infantri,
mekanise, artileri dan pasukan udaranya tersendiri serta menerima sokongan
lintasan dengan aset tentera laut. Sebagai contoh bentuk pengoperasian kor
marin dalam TNI atau angkatan bersenjata Amerika Syarikat, kor marin mereka
ialah satu ketumbukan perang yang mempunyai keupayaan setaraf satu ketumbukan
tentera darat. Namun dikhususkan ketumbukan ini untuk operasi serangan amfibia
dan diletakkan perintah pasukan ini di bawah angkatan laut.

Mempunyai kor marin tersendiri dalam ATM adalah diibaratkan seperti mempunyai tiga lagi cabang, iaitu angkatan darat, udara dan laut. Hal ini disebabkan sifat kor yang merupakan satu ketumbukan tentera yang mampu bertempur sendirian dengan sesiapa sahaja dan di mana jua. Bayangkan ada satu lagi Angkatan Tentera Malaysia dalam Angkatan Tentera Malaysia itu sendiri.

Apa yang boleh diusulkan untuk Angkatan Tentera Malaysia adalah, bagaimana untuk kita terus mempunyai keupayaan combat yang setara dengan angkatan marin tanpa menubuhkannya.

Walaupun Malaysia tidak mempunyai kor
khusus ini, namun terdapat pasukan sedia ada yang dilatih sebilangan masa dalam
konteks operasi serangan dan pendaratan amfibia dengan Amerika Syarikat. 10
Briged Para adalah pasukan yang ditubuhkan sekitar era 80-an dahulu sebagai
Pasukan Atur Cepat – PAC (Rapid
Deployment Force) dengan teras pasukan ini adalah atur gerak melalui
lintasan udara. Tidak hairanlah, pasukan dengan beret maroon ini turut dikenali sebagai pasukan Airborne. Hal ini
demikian kerana hampir kesemua battalion
infantry, unit mekanise, artileri dan pasukan-pasukan sokongan dilatih
sepenuhnya untuk operasi payung terjun.

Namun, turut diketahui 10 Briged Para juga mulai didedahkan dengan teknik dan taktik operasi pendaratan dan serangan amfibia secara terhad, sesuai dengan tugasan briged ini yang merupakan briged PAC.

10 Briged yang dahulu kita kenali dengan nama Para dan Airborne telah dilatih dengan selok-belok taktik pendaratan amfibia dalam latihan multinasional dan tidak terhad pada briged ini sejak lima tahun lepas. Lain-lain rejimen infantri standard yang membentuk pasukan selain 10 Briged juga mulai diberikan pendedahan berkenaan operasi amfibia.

Siri latihan seperti Cooperation Afloat Readiness and Training (CARAT), MALUS AMPHEX serta latihan domestik antara TLDM dengan TDM dianjurkan sebilangan masa bagi membolehkan mana-mana unit, rejimen atau kor mendapat pendedahan sewajarnya dan belajar daripada kesilapan sewaktu latihan tersebut. Ia darihal aspek logistik, taktik pertempuran, pendaratan, bantuan rapat udara dan bantuan tembakan dari kapal perang yang sesuai dengan sifat geografi negara kita, iaitu mempunyai garisan pantai yang cukup panjang. Hal ini jelas bahawa pendaratan amfibia adalah salah satu cara lintasan yang perlu dikuasai.

Pada awalnya, pemerhati pertahanan menyangka ia ialah langkah ke arah penubuhan briged atau kor marin khusus dalam ATM, namun hakikat sebenarnya adalah ia tidak lain sebagai satu cara mewujudkan keupayaan amfibia secara menyeluruh ke atas semua rejimen dan kor yang sedia ada wujud tanpa perlu menjurus kepada penubuhan satu kor atau briged baharu.

Penekanan kepada operasi amfibia kepada rejimen dan briged selain PAC turut memberikan satu isyarat bahawa Malaysia sedang memperkukuh keupayaan serangan amfibia berikutan peluasan pengaruh ketenteraan Republik Rakyat China ke atas Laut China Selatan. Ia melalui pendudukan dan pembinaan pulau buatan di atas terumbu sekitar Spratly dan tuntutan ke atas kawasan kepulauan dan terumbu yang sudah diduduki oleh Malaysia, Filipina, Vietnam dan Taiwan.

Melihat kepada aspek sejarah, penaklukan Malaya oleh Jepun satu ketika dahulu dilaksanakan oleh pasukan-pasukan yang asalnya merupakan ketumbukan yang diterajui tentera darat empayar Jepun, namun ia melibatkan pendaratan pasukan tersebut melalui jalan laut sepertimana yang dapat kita lihat dalam pendaratan Jepun di Kota Bahru. Ia menandakan bermulanya Perang Dunia Kedua bagi teater Pasifik dan selepas itu kemaraan Jepun yang mengasak kedudukan British melalui Singgora dan kemudian di negeri Perak melalui pendaratan di Teluk Intan. Hal ini jelas memberikan satu penekanan bahawa operasi serangan amfibia tidak semestinya harus dilaksanakan oleh pasukan marin tetapi boleh dikendalikan oleh pasukan tentera darat dengan syarat pasukan tersebut diberikan latihan dan kelengkapan yang sewajarnya.

Pihak Berikat yang pada awalnya mengalami kekalahan teruk akibat serangan kilat oleh Jepun kembali bangkit setelah hampir empat tahun bertempur dan operasi serangan amfibia sekali lagi menjadi pilihan untuk menawan semula Malaya dan Borneo, sepertimana yang ditunjukkan angkatan Australia yang mendarat di Labuan untuk menawan kembali pulau tersebut daripada Jepun pada penghujung Perang Dunia Kedua.

Hakikatnya, pendaratan amfibia adalah salah satu cara menghantar pasukan tentera darat kita ke kawasan berkonflik walau apa cara sekalipun. Akhirnya, pasukan darat kita akan bertempur seperti kebiasaan sebuah angkatan darat.

Angkatan Tentera Malaysia dilihat sedang meletakkan fokus kepada operasi serangan amfibia dan pendaratan amfibia dengan memastikan aset dan kelengkapan diselenggara dan diguna dengan baik, selain menambah bilangan aset pelbagai guna yang boleh diatur gerak untuk apa-apa jenis operasi lintasan sama ada pendaratan amfibia mahupun melalui lintasan udara tanpa perlu menubuhkan satu angkatan khusus. Di sini ATM boleh mengembangkan lagi keupayaan Pasukan Aturgerak Cepat (PAC) dan pada masa sama melaksanakan normalisasi ke atas rejimen-rejimen untuk melaksanakan operasi amfibia tanpa menyebabkan unit sedia ada kehilangan kemampuan terasnya. Hal ini dapat dilihat dalam kebanyakan latihan silang dengan Amerika Syarikat, mahupun latihan bersama dalam negeri dan rejimen-rejimen infantri standard turut didedahkan dengan operasi amfibia sejak akhir-akhir ini.

Namun, semua ini tidak akan berhasil sekiranya angkatan teras yang akan melaksanakan penghantaran pasukan ke medan berkonflik melalui pendaratan amfibia tidak diberikan perhatian.

Kini, TLDM mempunyai keupayaan melaksanakan operasi amfibia secara terhad dengan dua buah kapal pengangkut pelbagai guna yang bukan sahaja bertindak sebagai kapal kargo, tetapi juga sebagai platform untuk melaksanakan serangan amfibia secara terhad serta pusat kawalan dan perintah. Pengganti KD Mahawangsa dan KD Sri Inderasakti yang sudah berkhidmat sejak era 80-an masih dinantikan TLDM yang belum kunjung tiba ekoran kekangan kewangan dan pertumbuhan ekonomi negara yang perlahan. Seperti yang diperkatakan dalam perenggan sebelumnya, keperluan untuk menubuhkan kor atau briged marin khusus untuk operasi amfibia sebenarnya agak tidak relevan untuk Malaysia pada masa sekarang. Keperluan sebenar ATM adalah untuk mewujudkan keupayaan serta aset yang dapat memenuhi metode penghantaran pasukan amfibia tersebut dengan melatih serta memberikan pendedahan yang lebih banyak kepada batalion infantri standard dalam tentera darat. Selain itu, TLDM merupakan cabang yang juga perlu diberikan perhatian. Untuk melaksanakan operasi pendaratan amfibia, perkara yang harus dilaksanakan petinggi ATM serta Kementerian Pertahanan Malaysia adalah mengukuhkan terlebih dahulu kekuatan armada negara. Melalui Program 15 to 5, jelas bahawa TLDM sudah menggariskan dalam pelan pemodenan armada kita bahawasanya memperkukuh kekuatan angkatan laut dengan menambah lebih banyak combat permukaan. Mereka bakal bertindak sebagai platform yang akan melindungi fleet main body yakni kapal pengangkut amfibia TLDM dengan pengenalan frigat generasi baharu kelas Maharajalela dan menaik taraf serta penambahan jumlah combat sedia ada seperti NGPV kelas Kedah yang dipertingkatkan keupayaan combatnya. Aset-aset tempur tersebut bakal menyediakan keupayaan sokongan tembakan (naval gun fire support – NGFS) dan perlindungan serangan udara kepada pasukan hadapan yang mendarat di pantai dan juga pada kapal pengangkut amfibia itu nanti.

Memiliki atau membuat perolehan untuk melengkapkan pasukan kapal pendarat amfibia sama ada dengan kapal MRSS (Multirole Support Ship) atau LPD/LHD (Landing Platform Dock/Landing Helicopter Dock) adalah satu perkara yang penting selain mengutamakan pelindungan aset utama tersebut. Tanpa combat permukaan, kapal pengangkut tersebut akan menjadi sasaran mudah angkatan udara atau laut musuh dan semestinya ia menjadi sasaran utama untuk mengekang sebarang bentuk keupayaan menghantar pasukan tentera kita menawan semula objektif di kawasan pesisiran pantai.

Selain combat permukaan seperti frigat dan korvet, TLDM juga harus membangunkan keupayaan sokongan logistik armada.

Saya tahu semua orang inginkan angkatan laut untuk memperoleh kapal pengangkut amfibia bersaiz besar seperti DOKDO yang dibina oleh firma Korea Selatan, tetapi adakah ia benar-benar keperluan dan menepati piawaian yang dikehendaki oleh TLDM? Tambahan lagi, aset sebegitu memiliki label harga yang mahal dan belum tentu TLDM dapat mengoperasikannya jika melihat keadaan ekonomi pada masa sekarang.

TLDM harus melihat pada platform permukaan yang lebih sederhana saiznya seperti Joint Support Ship yang merupakan program kapal sokongan yang diterajui Kanada atau jenis kapal seperti yang digunakan oleh Angkatan Laut Denmark, iaitu kelas Absalon. Kapal tersebut bukan sahaja memiliki keupayaan sokongan logistik dan serangan amfibia terhad, malah turut memiliki persenjataan yang cukup ampuh setaraf frigat.

MRSS yang digariskan oleh TLDM dalam Program 15 to 5 memperlihatkan sebuah platform yang bukan sahaja bertindak sebagai sebuah kapal penyerang amfibia, tetapi juga boleh diatur gerak untuk tugasan selain perang. Contohnya seperti menyediakan bantuan kemanusiaan dan bencana alam dengan bertindak sebagai hospital medan serta mempunyai kemampuan melaksanakan operasi ulang bekal untuk kapal-kapal TLDM lain yang lebih kecil. Bantuan tersebut adalah dari segi menyediakan bekalan melalui Replenishment At Sea (RAS) atau melaksanakan Vertical Replenishment (VERTREP) menggunakan helikopter.

Dalam keadaan ekonomi negara yang tidak menentu sebelum dan selepas pilihan raya, kita melihat kekangan angkatan laut dalam melaksanakan operasi amfibia masih belum diselesaikan dan pihak pemerintah masih lagi kelihatan kurang mengambil berat akan keperluan angkatan laut, baik dari segi penambahan jumlah kapal di laut mahupun berkaitan kemampuan logistik.

Dengan aset yang semakin berusia dan ditambah dengan hala tuju kementerian yang kurang jelas serta kekangan kewangan yang tidak pernah selesai, hal ini meletakkan pasukan keselamatan negara dalam keadaan yang kurang menyenangkan. Dasar pertahanan yang kurang jelas juga tidak banyak membantu pasukan keselamatan negara. Dalam keadaan TLDM dihantui kekangan jumlah aset, sekurang-kurangnya terdapat polisi atau satu direktif yang menyatakan bahawa kapal-kapal kargo awam boleh dipindah milik dan dikerah oleh kerajaan untuk tujuan membantu operasi ketenteraan – Sama ada perang atau operasi bukan berkaitan perang seperti bencana alam dan bantuan kemanusiaan yang kedua-duanya saling berkait rapat dengan operasi amfibia.

Sekali lagi persoalan dilontarkan, adakah Angkatan Tentera Malaysia memerlukan satu pasukan khusus yakni kor marin untuk melaksanakan semua operasi amfibia?

Di sini saya berikan hujah akhir.

Pernahkah anda mendengar tentang MKAB atau Markas Angkatan Bersama?

ATM sudah berada dalam landasan yang betul dari aspek operasi gabungan atau operasi bersama ketiga-tiga cabang dengan pengenalan Markas Angkatan Bersama. Ia melihatkan penglibatan rejimen-rejimen infantri tentera darat dalam latihan yang berkaitan dengan aspek serangan amfibia sama ada dengan negara seperti Amerika Syarikat mahupun dalam latihan yang dikendalikan sendiri di dalam Negara. Hal ini jelas membuktikan koordinasi merupakan perkara yang diperlukan oleh ATM pada masa sekarang dan bukan dengan menubuhkan satu kor atau briged baharu.

MAB ialah markas yang ditubuhkan pada tahun 2004 dan bertanggungjawab untuk melicinkan pentadbiran dan perintah ke atas semua aset serta kekuatan ATM yang terlibat dalam satu-satu latihan bersama, operasi bersama ketenteraan dalam dan luar negara serta penugasan luar negara di bawah panji Pertubuhan Bangsa-Bangsa Bersatu (PBB).

MAB memberikan satu anjakan baharu dalam pemikiran panglima dan pembuat dasar negara. Tiada satu cabang dalam ATM yang boleh berjuang bersendirian dalam mana-mana konflik dan sokongan antara satu cabang dengan cabang yang lain. Hal ini demikian kerana ia memerlukan koordinasi dan komunikasi antara cabang khidmat yang sangat terampil. Perkara ini jelas bahawa MAB telah merubah landskap core business Angkatan Tentera Malaysia, terutama dalam keadaan negara kita yang mengalami kekangan perbelanjaan dengan membentuk polisi perolehan aset yang disebut fit for purpose, iaitu perolehan tersebut sesuai dengan keperluan, keupayaan serta kemampuan TUDM, TLDM dan TD sekali gus. Sebagai contoh, perolehan kenderaan tempur tidak lagi memfokuskan kepada kemampuan kenderaan tersebut di daratan semata-mata tetapi turut merangkumi kemampuan untuk dibawa oleh pesawat pengangkut TUDM atau sama ada ia boleh diatur gerak di atas kapal TLDM.

Jadi, MAB secara tidak langsung memberikan cabang-cabang laut dan udara ATM serta rejimen, kor atau briged dalam tentera darat untuk diintegrasi dalam satu cawangan perintah. Perkara ini membolehkan aset dan sumber manusia diatur gerak sebagai satu ketumbukan gabungan dalam apa jua operasi ketenteraan yang mirip satu pasukan marin.

Kesimpulannya, untuk memperkasakan lagi pasukan keselamatan dari aspek peperangan amfibia, perkara ini harus diambil kira dan dipertingkatkan penguasaannya dari segi,

Latihan

Ini adalah aspek paling penting dalam memiliki keupayaan serangan amfibia atau selainnya. Pasukan keselamatan negara harus diberikan lebih banyak pendedahan berkenaan operasi amfibia konvensional. Ia satu-satunya latihan yang tidak hanya meliputi pasukan elit tetapi juga harus melibatkan batalion atau rejimen standard sedia ada sebagai pendedahan. Perkara ini juga dapat membuka jalan kepada pembentukan pasukan nukleus yang akan berkembang pada masa hadapan sebagai salah satu elemen penting dalam PAC. Selain itu, pasukan keselamatan kita juga harus terbuka dengan konsep kemampuan pertempuran pelbagai dan tidak terhad kepada satu kepakaran sahaja. Contohnya, infantri yang bukan sahaja boleh bertempur di dalam hutan tetapi juga pakar dalam pertempuran kawasan terbina dan boleh diatur gerak dalam operasi serangan kawasan pesisiran pantai.

Aset

ATM melalui MAB menggariskan perolehan aset dan penetapan belanjawan berdasarkan fit for purpose, iaitu perolehan aset harus mengambil kira kebolehan pertempuran dalam senario yang berbeza-beza. Dalam konteks persenjataan, ATM sudah mula menggariskan ketetapan perolehan persenjataan yang selaras dengan keperluan seluruh cabang perkhidmatan dan bukan semata-mata memenuhi keperluan dan kehendak satu cabang perkhidmatan sahaja. Elemen jointness dalam aspek perolehan sejak beberapa tahun kebelakangan ini telah mula mencorakkan ATM ke arah pasukan pertahanan nasional yang moden, mampu menghadapi pelbagai bentuk ancaman serta memiliki aset yang serasi antara satu cabang dengan cabang perkhidmatan yang lain. ATM perlu mengambil kira aset yang boleh digunakan dalam pelbagai jenis persekitaran dan operasi pertempuran, bermula daripada peperangan kawasan pesisir kepada kawasan bandaran dan kawasan terbina sehinggalah kawasan hutan. Ia bukanlah aset yang hanya boleh digunakan dalam satu persekitaran sahaja.

Dari aspek TLDM, perolehan MRSS berdasarkan program pemodenan 15 to 5 akan melonjakkan kuasa tentera darat darihal metode penghantaran tentera melalui lintasan laut serta membuka satu keupayaan baharu, iaitu kebolehan melaksanakan operasi pendaratan atau serangan amfibia di mana-mana kawasan pesisiran pantai seluruh negara. Perolehan MRSS tersebut harus digandingkan dengan lancang pendarat yang sesuai supaya mampu untuk membawa aset tentera darat atau aset baharu mereka di masa hadapan. MRSS juga membuka satu lembaran baharu keupayaan penghantaran pasukan keselamatan kita ke medan tempur melalui operasi heliborne. Ia merupakan satu aspek yang juga tidak harus diketepikan oleh tentera darat. Dalam aspek ini, TUDM melalui skuadron helikopter bersama-sama Pasukan Udara Tentera Darat (PUTD) akan memainkan peranan.Konsep Angkatan Bersama yang wujud dalam Angkatan Tentera Malaysia kini hanya perlu diperhalusi bagi membentuk pasukan yang credible dalam menghadapi ancaman konvensional dan asimetrikal yang cuba mengganggu-gugat kedaulatan dan keamanan negara kita. Dengan adanya konsep yang sudah sedia ada wujud dan terbukti kemampuannya ini serta hanya perlu diperkasakan jelas meletakkan satu penanda bahawa ATM tidak memerlukan satu pasukan khusus dan pakar dalam seni peperangan amfibia. Kenapa perlu satu pasukan yang khusus, sedangkan kita boleh menjadikan ATM itu sendiri kuasa peperangan amfibia dan marin yang disegani.

Kekangan

Sehingga pada waktu artikel ini ditulis, tugasan atur gerak cepat yang melibatkan operasi serangan amfibia digalas oleh 10 Briged Para dan barangkali disokong oleh Rejimen Gerak Khas, walaupun latihan melibatkan briged-briged lain dan rejimen-rejimen infantri lain juga sudah mula dilaksanakan. Kekangan yang masih dihadapi oleh ATM dalam mencapai matlamat membentuk keupayaan serangan amfibia adalah kurangnya kelancangan pendarat yang sesuai serta kapal pengangkut yang sudah makin dimamah usia. Walaupun PAC memiliki daya upaya tempur yang terampil berserta kelengkapan pasukan infantri dan sokongan infantri yang mantap, operasi pendaratan masih lagi mengharapkan pengunaan bot keluli selain tiada lancang pendarat yang mampu membawa kenderaan tempur dan artileri medan ke kawasan pantai dari kapal.

Dalam latihan silang dengan pasukan marin Amerika Syarikat (USMC) seperti Malus Amphex, jelas menunjukkan keberadaan aset untuk mendaratkan pasukan kita tiada. Maka, sehingga hari ini kita masih berlatih dengan mengharapkan lancang pendarat milik USN seperti LCAC dan AAV (Landing Craft Air Cushion dan Amphibious Assault Vehicle). Untuk permulaan dan pengenalan, ia bagus untuk menyesuaikan pasukan kita dengan persekitaran dan keadaan operasi maritim tetapi pada masa yang sama, ia jelas menunjukkan kekangan keupayaan yang harus diperbaiki.

Industri perkapalan tempatan mempunyai keupayaan yang sudah terbukti dalam membina kapal pelbagai jenis dan pembinaan lancang pendarat tidak menjadi satu halangan besar untuk konsortium-konsortium tempatan ini. Sebilangan besar kapal sokongan pelantar minyak di Sarawak menggunakan reka bentuk LCT (Landing Craft, Transport). Ia dibina oleh syarikat tempatan Sarawak mengikut keperluan dan kehendak syarikat minyak yang beroperasi di sana. Ia mempunyai tanjakan di bahagian lambung dan geladak yang cukup luas untuk membawa satu unit MBT atau 2 hingga 3 kenderaan tempur ringan Vamtac selain material logistik lain seperti kontena dan trup. Kebanyakan kapal tersebut dioperasikan oleh syarikat perkapalan tempatan.

Maka, jelaslah bahawa dengan kerjasama antara ATM melalui TLDM serta firma tempatan, ia dapat mewujudkan satu perkongsian strategik yang bukan sahaja memperkasakan keupayaan pasukan keselamatan negara tetapi turut menjana ekonomi setempat. Lancang-lancang pendarat komersial boleh dibina mengikut kehendak dan spesifikasi ATM, bersesuaian dengan tugasan sama ada untuk mengangkut material, kenderaan tempur atau anggota tentera ke kawasan pesisiran pantai dalam operasi amfibia.

Kesimpulan

Sebagai sebuah negara maritim yang
dikelilingi kawasan perairan serta garisan pantai yang sepanjang 4 675 km,
ternyata ATM menghadapi satu tugasan sukar untuk mempertahan dan menegakkan
kedaulatan kawasan pesisiran pantai negara kita. Ditambah dengan ancaman
serantau yang melibatkan Republik Rakyat China yang menuntut sebahagian dari Zon
Ekonomi Eksklusif perairan negara serta pendudukan angkatan bersenjata mereka
di pulau-pulau buatan di Laut China Selatan, yang kini menempatkan pelbagai
sistem persenjataan dan pasukan tentera yang boleh diatur gerak dalam masa
singkat untuk menakluk mana-mana pulau atau terumbu. Hal ini jelas memerlukan
Malaysia untuk mempertingkatkan kesiagaan dan keupayaan tempur konvensional ATM
untuk menghadapi kebarangkalian tercetusnya konflik pada masa hadapan.

Keperluan untuk sesebuah negara maritim mempunyai satu angkatan perang khusus untuk operasi berkaitan persekitaran maritim dengan kebolehan amfibia bukanlah perkara yang wajib, tetapi adalah satu langkah bijak dalam keadaan ekonomi negara yang kurang memberangsangkan. Perkara ini adalah untuk ATM beradaptasi menjadi satu angkatan bersenjata yang mampu berevolusi dalam segala bentuk operasi, khususnya menjadikan ATM sebagai satu angkatan yang navalized sepenuhnya dalam menghadapi ketidaktentuan geopolitik dan keselamatan serantau kini dan pada masa hadapan.

Anda sebenarnya sedang membaca sebahagian daripada bab dalam buku terbitan terbaru kami iaitu Malaysia Military Power II. Pra-tempah akan berakhir tepat jam 12 tengah malam ini. Berminat nak dapatkan? Ayuh tempah di nombor  www.wasap.my/60195812791.


Kenapa Rogol Boleh Berlaku?

Di Malaysia sejak dari tahun 2006 hingga 2015, sebanyak 29,698 kes rogol dilaporkan.

Sejak dari tahun 2013 hingga 2015, peratusan mangsa yang paling ramai dirogol mengikut jangkaan umur adalah dalam 13 hingga 15 tahun. Perogol atau suspek yang terlibat dilaporkan sebanyak 84% adalah berumur 18 tahun ke atas.

Dalam kalangan suspek, kalau ikut kes 2014 dan 2015 seramai 587 perogol adalah ahli keluarga sendiri. Peratusan yang paling tinggi adalah dalam kalangan teman lelaki dan kenalan. Paling sikit adalah daripada orang yang tak dikenali.

Kenapa rogol boleh berlaku?

Aku tak mahu dah sebut-sebut wanita kena tutup aurat, lelaki kena tundukkan pandangan. Benda ini sudah jelas dan masing-masing kena mainkan peranan.

Tapi ada faktor lain yang boleh kita ambil tahu.

Masa tahun 2012, Georgia State University ada buat bancian ke atas 12,000 orang kenapa rogol dan serangan seks boleh berlaku. Kajian mereka ini diterbitkan di Psychology of Violence.

Ini yang mereka dapat.

Sebanyak 37% maklum balas mendapati rogol ini berlaku kerana justifikasi pemahaman bahawa apabila perempuan kata tidak, bermakna dia mahukannya.

Kemudian, rogol juga berlaku sebab perogol jadikan kelemahan mangsa sebagai tiket mereka boleh buat seks. Orang kata ‘victim blaming’.

Ikut definisi rogol ini, adalah memasukkan zakar tanpa kerelaan dan kebenaran. Maka, tak kiralah dah kahwin ke belum, kalau mereka sama-sama rela, itu tak dikira rogol.

Jadi, perogol ini akan kata mangsa sukarela nak buat seks dengan dia. Perogol akan kata mangsa tak betul-betul menolak secara fizikal kalau dia benar-benar tak mahukan seks.

Kemudian, selain dua sebab ini, perogol mempunyai pandangan yang negatif terhadap wanita. Pandangan negatif ini datang daripada kisah silam perogol ini dilayan teruk oleh wanita.

Aku rasa kes lelaki rogol anak dia 600 kali ini, mungkin ada bersangkut paut dengan layanan isterinya terhadap dia. Jadi, dia lepaskan kemarahan itu ke atas anaknya. Ini yang ahli psikologi panggil sebagai ‘hostile sexism’.

Kemudian, ketagihan. Ini datang daripada biologi perogol itu sendiri yang mungkin selalu tengok filem-filem lucah. Alasan dia merogol itu dia akan kata tak tahan la apa semua.

Rogol juga berlaku kerana perogol anggap wanita sebagai objek seks. Benda ini pun bukan benda baru dan sudah jadi kebiasaan.

Akhir sekali adalah sosioseksualiti. Sosioseksualiti adalah budaya seks bebas. Seks yang dilakukan tak kira kita kenal ataupun tidak orang tersebut, dan tidak ada intimasi.

Rogol juga berlaku dalam kerangka sosial begitu kerana anggapan seks bebas sebagai norma dan matlamat dalam sosial.

Daripada kajian ini, mereka dapati, perogol tak semestinya mempunyai satu motif seperti yang disenaraikan. Kadangkala perogol mempunyai beberapa motif.

Tema dan motif-motif inilah yang perlu diambil berat daripada duk canang wanita kena tutup aurat dan lelaki kena tunduk pandangan. Sebab skopnya lebih daripada dua benda itu.


Kapal Amerika Yang Dibina Menggunakan Sisa Runtuhan WTC

Di sepanjang sejarah Angkatan Tentera Laut Amerika Syarikat (US Navy), sekurang-kurangnya sudah ada enam buah kapal US Navy yang membawa nama “New York,” tetapi hanya satu saja yang mempunyai ciri-ciri ‘pengorbanan’ rakyatnya sendiri, kerana bahan yang digunakan untuk memasang bahagian luan kapal itu adalah 7.5 tan sisa keluli dari World Trade Center yang telah ditempa.

Kapal itu turut diberikan nama bersempena kejadian tersebut, iaitu USS New York, namun ia tidak hanya sekadar memperingati peristiwa itu melalui nama dan bahan binaannya sahaja. Simbol pelaka kapal direka dengan imej menara berkembar di belakang burung phoenix yang sedang bangkit dan tulisan. “Never forget” sebagai motto kapal tersebut. Namun cogan katanya yang lengkap adalah “Strength forged through sacrifice”.

Kapal jenis dok pengangkut amfibia dari kelas San Antonio sepanjang 684 kaki ini mula ditugaskan pada 7 November 2009 di New York dan pelabuhan asalnya adalah di Naval Station Norfolk, sehinggalah ia dipindahkan ke Naval Station Mayport pada 6 Disember 2013.

USS New York, kapal dengan nombor badan LPD-21 ini adalah salah satu dari tiga kapal dok pengangkut amfibia yang dinamakan sempena memperingati para kor.ban ser.angan pengga.nas pada 11 September 2001. Batang luan kapal ditempa menggunakan sejumlah 7.5 tan keluli yang diambil dari sisa run.tuhan bangunan World Trade Center.

US Navy turut menamakan kapal kelapan dan kesembilan dari kelas Arlington dan Somerset, bersempena menghormati man.gsa ser.angan di Pentagon dan United Flight 93. Kapal USS New York amat sinonim dengan namanya, dan kali terakhir ia dilaporkan mengunjungi kota New York adalah pada bulan Mei 2019.

Beberapa barangan memorial yang berkait rapat dengan namanya itu boleh ditemui di setiap sudut kapal itu termasuklah pakaian seragam responden pertama ser.angan 9/11, plat nama asal dari kapal sebelumnya yang membawa namanya, dan pelbagai barangan tinggalan muzikal dari Broadway dan tim sukan New York City. Semua ini berperanan memberikan peringatan tentang sejarah 9/11 dan menanamkan rasa patriotik yang mendalam di jiwa setiap anak kapal.

Pada 10 Jun 2012 kapal itu ditugaskan buat pertama kalinya ke Selat Hormuz dan wilayah Teluk Parsi. Ia dikerahkan bersama angkatan Marin dari Batalion 1, Rejimen Marin ke-2, Divisyen Marin ke-2 dan kembali pada bulan Disember 2012 bersama dengan USS Iwo Jima, USS Gunston Hall dan pasukan Marin dari unit yang sama yang ditempatkan pada ketiga-tiga kapal tersebut.

Pada bulan Jun 2014, kapal itu digunakan untuk membawa Ahmed Abu Khattala ke Amerika Syarikat. Abu Khatalla adalah suspek dari kumpulan Ansar Al-Sharia yang disyaki sebagai perancang dalam ser.angan Benghazi pada tahun 2012 terhadap perkarangan diplomatik Amerika Syarikat di Benghazi, Libya.

Pada 11 September 2017, USS New York tiba di pantai Florida untuk sebagai sebahagian daripada pengangkutan bantuan semasa Florida dilanda Taufan Irma 16 tahun selepas ser.angan pengga.nas 9/11/2001 dan pada hari yang sama.

USS New York juga pernah ditugaskan sebagai sebahagian daripada Bataan Amphibious Ready Group (BAT ARG) dan kembali ke Mayport pada bulan Julai 2020. Semasa bertugas, BAT ARG, Amphibious Squadron (PHIBRON) 8 dan Unit Ekspedisi Marin ke-26 melaksanakan latihan dan operasi di  Kawasan operasi Armada A.S. ke-2, ke-6 dan ke-5.

Antara sorotan khidmat kapal ini yang lain melibatkan tugasan dengan Kerajaan Arab Saudi untuk menyelaraskan pelbagai evolusi latihan yang rumit di pulau Karan dan Kurayn yang tidak berpenghuni di Teluk Arab dan berfungsi sebagai pangkalan induk maritim untuk Marine Corps UH-1Y Venom dan helikopter AH-1W Super Cobra semasa latihan tem.bakan dinamik di Bize, Albania.

RUJUKAN:

Baldwin, Tom (22 May 2005). W.arship Built Out of Twin Towers Wreckage. The Times


Amalan Membentuk Tengkorak Kanak-Kanak

Setiap
bangsa mempunyai tradisi dan adat yang tersendiri sekaligus menjadikan mereka
unik dan lain dari yang lain. Adakalanya, adat sebegini kadang-kadang
membuatkan kita tertanya-tanya apa sebab mereka berbuat demikian. Satu perkara
yang membuatkan ramai menggaru kepala ialah adat membentuk tempurung kepala
menjadi lonjong ke atas atau kita kenali sebagai adat membentuk kepala.

Apa itu membentuk kepala? Bentuk kepala ialah satu kaedah di mana tempurung kepala bayi dibentuk dengan cara-cara tertentu bagi membolehkan ia mengikut bentuk yang dimahukan mengikut tradisi sesebuah masyarakat. Adat ini dibuat semasa di peringkat bayi kerana tempurung kepala kanak-kanak masih lembut dan berada di peringkat awal tumbesarannya. Untuk membentuk kepala lonjong ini, dua papan kecil akan diletakkan di dahi dan belakang kepala bayi.

Dalam sesetengah masyarakat, ada yang menggunakan tali atau pelapik sebagai ganti kepada papan. Yang pasti, bahan yang dipilih akan diikat ketat dengan beberapa helai kain dan ditolak ke bawah bagi memastikan tempurung kepala ditolak ke belakang dan ke atas untuk menghasilkan bentuk kepala lonjong.

Ritual sebegini dikatakan sudah lama berlaku sepanjang lipatan sejarah manusia sejak ribuan tahun dahulu. Amalan ini dikatakan berhenti pada zaman moden atau lebih tepat pada abad ke-20 dengan laporan terakhir pembentukan kepala kanak-kanak dilaporkan di kawasan pedalaman Perancis pada tempoh berkenaan. Namun di sesetengah tempat di Polinesia terutama Vanuatu, amalan ini masih lagi dilakukan sehingga hari ini. Bukti pembentukan kepala lonjong pada zaman purba bukan saja ditemui di Afrika tetapi juga di timur Jerman, Australia, Amerika Tengah, masyarakat orang asli Amerika Utara dan Kepulauan Carribean. Amalan ini dilihat tidak memberi kecederaan fizikal atau menggugat kecerdasan minda si pelaku.

Tidak diketahui apa punca yang mendorong sesetengah masyarakat ini sanggup membentuk kepala mereka kepada bentuk sedemikian. Bagi pendukung teori konspirasi angkasawan purba seperti Erich von Daniken dan Giorgio Tsoukalos, kelompok ini mendakwa masyarakat-masyarakat ini cuba meniru rupa fizikal ‘dewa-dewi’ mereka iaitu makhluk asing. Tetapi menurut Prof Dr Michael Obladen dari Charité—University Medicine Berlin, terdapat banyak sebab berbeza yang mendorong sesetengah masyarakat ini membentuk tempurung kepala menjadi lonjong.

Pada era pra-Columbus di benua Amerika, pembentukan kepala ini dianggap tanda bagi kelompok elit atau bangsawan. Tempurung kepala yang lebih panjang dianggap simbol kecantikan dan status seseorang dalam masyarakat. Sebab sama turut menjadi punca pembentukan kepala di Nicaragua pada abad ke-19. Sementara bagi sesetengah puak orang asli Amerika seperti Chinook dan Cowlitz, amalan meratakan kepala secara sengaja itu dianggap simbol kebebasan individu sementara individu yang berdahi bulat dipandang hina oleh masyarakat. Ada pula menjadikan amalan membentuk kepala ini sebagai satu cara membezakan satu puak dari sebuah puak yang lain. Ini berdasarkan penemuan arkeologi membabitkan beberapa tengkorak di tapak ekskavasi Hermanov vinograd di Croatia pada tahun 2013. Menurut penyelidik Mario Novak, jenis pembentukan kepala yang berbeza dilihat penanda puak-puak tertentu.

Bagi sesetengah masyarakat, pembentukan kepala sebegini dianggap status kehebatan seseorang dalam masyarakat terutama jika dia bertaraf bangsawan, simbol kecantikan fizikal atau sebagai lambang kebebasan individu. Tetapi ada pula yang menjadikan amalan memanjangkan kepala ini sebagai cara untuk meningkatkan lagi kecerdasan minda anak-anak.Perkara ini dilakukan oleh sebuah puak di Papua New Guinea pada abad ke-20. Menurut Obladen, pembentukan kepala dianggap satu pencapaian kebudayaan manusia yang percaya bahawa manusia masih belum sempurna, satu kepercayaan yang mana penambahbaikan boleh dan mesti dilakukan pada tubuh bayi.

Dan
menurut Obladen, apa yang dianggap amalan kuno ini sebenarnya berlaku pada hari
ini. Pada tahun 1994, kempen Safe to Sleep iaitu menidurkan bayi pada posisi
muka dan dada mengadap atas dilancarkan bagi membantu mengurangkan masalah
kematian bayi membabitkan Sindrom Kematian Bayi Mengejut (SIDS). Menjelang
tahun 2002, bilangan kematian membabitkan SIDS berkurangan pada kadar enam bayi
bagi setiap 10,000 bayi.

Tetapi
ia mendatangkan masalah baru iaitu peningkatan kes plagiosefali atau sindrom
kepala rata. Bagi memperbetulkan semula isu berkenaan, ibu bapa boleh
menggunakan pengikat kepala atau topi keledar pembentuk kranial untuk
memastikan kepala bayi nampak normal. Namun, wujud keraguan sama ada cara
tersebut berkesan atau tidak. Ini kerana wujud satu kajian bahawa
mempelbagaikan posisi tidur bayi dilihat sama berkesan dengan menggunakan topi
keledar pembentuk kranial.

RUJUKAN:

1.
Barras, Colin. (2014). Why early humans reshaped their children’s skull. BBC. http://www.bbc.com/earth/story/20141013-why-we-reshape-childrens-skulls

2.
HistoricMysteries.com. The Mystery of the Elongated Skulls. https://www.historicmysteries.com/elongated-skulls-mystery/

3.
Saplakoglu, Yasemin. (2019). Ancient Skeletons with Alien-Like Heads Unearthed
in Croatia. Live Science. https://www.livescience.com/ancient-skulls-croatia-artificially-deformed.html


Macam Mana Stalin Pegang Kuasa Begitu Lama?

Zaman dulu ada satu pemimpin yang kuat salah guna kuasa. Semua mυsυh politik disυmbαt dalam peηjαrα. Kalau nampak macam hilang populariti, buat-buat menangis depan khalayak umum untuk jadi berita sensasi. Lama kelamaan, pemimpin tersebut mekar sebagai seseorang yang berlagenda.

Padahal dαrαh banyak bangsa penuh pada tangannya. Itulah rumusan paling mudah pasal Joseph Stalin.

Sekurang-kurangnya 20 juta orang meninggal dunia angkara Stalin. Sampai hari ini Ukraine berdeηdαm pada Rusia angkara kejahatan kerajaan Stalin. Punca deηdαm adalah kerana Rusia enggan mengaku salah (Kucera, 2009). Namun macam pelik juga – pemimpin sebegini zαlim boleh kekal berkuasa begitu lama.

Kezαliman Yang Membantutkan Aspirasi Negara

Peralihan zaman telah merelevankan demokrasi ke tahap sistem lain sudah kelihatan sangat lapuk. Komunisme misalnya menjulang kepimpinan mutlak. Joseph Stalin walaupun bukan raja berkuasa seperti seorang raja.

Sepanjang pemerintahan terutamanya tahun 1936 hingga 1938, Stalin gigih mencαηtαs banyak pemimpin yang dianggap peηeηtαηg. Inilah antara sebab kenapa Kesatuan Soviet tidak dapat menghasilkan pemimpin baharu – kerana ramai anak muda pada zaman susulan malas menceburi bidang politik.

Walau bagaimanapun, ini juga sebab kenapa Stalin boleh berkuasa selama 30 tahun. Sistem demokrasi memangkinkan bahawa pemimpin mesti berundur kalau tidak lagi direstui parti. Sistem Stalinisme berpegang bahawa parti mesti berundur kalau tidak direstui pemimpin.

Hasilnya figura-figura utama seperti Leonid Nikolaev dan Sergei Kirov dibαsmi macam pemimpin picisan – padahal Kirov adalah pemimpin parti di Leningrad.

Stalin tahu Nikolaev semakin benci pada Parti Komunis. Sudahlah tiada kerja, isteri Nikolaev disyaki mengadakan hubungan sυlit dengan Kirov. Jadi Nikolaev digunakan untuk membυηυh Kirov. Kemudian kerajaan Stalin mengadakan perbicaraan yang menjatuhi hυkυman mαti (Lenoe, 2002).

Kira anjing digunakan untuk membαhαm mυsυh – kemudian tuan tembαk anjing sendiri. Langkah ini agak klasik dalam politik tidak sihat seperti sistem dalaman Soviet. Dan langkah inilah memulakan siri pembαsmian yang perlu disentuh.

Apa Yang Perlu Dibαsmi

Kesatuan Soviet diasaskan Vladimir Lenin yang meninggal dunia pada tahun 1924. Namun Lenin mendapat banyak bantuan daripada seorang pemikir daripada Lev Bronstein (Leon Trotsky). Berbanding Stalin, kem Trotsky boleh kata jauh lagi banyak berjasa. Tetapi biro politik yang menguasai Kesatuan Soviet menggulingkan Trotsky bagi pihak Joseph Stalin. Sejak tahun 1929, Trotsky dihalau dan terpaksa melarikan diri ke luar negara.

Pemikir macam Trotsky amat berpengaruh di bumi Soviet. Ramai orang mengikut buah fikrah beliau, terutamanya selepas dasar ekonomi Stalin mula ditentang Parti Komunis. Rata-ratanya tidak lagi bersetuju dengan rangka kerja Stalin. Pada masa itu juga, Stalin seamkin hilang arah.

Beliau takut hilang jawatan. Beliau takut Trotsky kembali berkuasa. Dan beliau takut dpada fαsisme Jerman. Semua benda ditakutinya, sampai ke tahap bayang-bayang sendiri pun boleh kata takut. Punya takut silap-silap air kencing warna hijau pun takut.

Pemimpin yang terlalu takut akan buat apa-apa sahaja untuk kekal berkuasa. Stalin menggunakan sebuah bidangkuasa polis rahsia untuk membuang semua ahli-ahli politik yang tidak bersetuju dengannya. Trotsky hanya ditunggang bagaikan kuda sahaja. Orang yang cakap “Stalin salah” terus ditempelak sebagai “orang Trotsky”. Namun secara berperingkat, Stalin meletakkan mata pada Teηterα Merah pula.

Satu demi satu cabang kerajaan dikupas Stalin bagaikan bawang. Tinggallah pihak yang menyokongnya saja. Cuma persoalan sekarang: orang menyokong Stalin sebab sokong Stalin… atau sokong Stalin sebab takut?

Semua orang berfikiran waras tahu jawapan ini. Kerana dalam masa beberapa dekad, Soviet hilang identitinya sebagai negara disebabkan jutaan orang membenci sejarah dimulakan Stalin.

RUJUKAN:

Kucera, J. (2009, Februari 23). Is Ukraine Next? Slate.

Lenoe, M. (2002). Did Stalin (ditapiskan) Kirov and Does It Matter? The Journal of Modern History. 74 (2): 352-380.